open-index/open-wikipedia-markdown huggingface dataset:
ಮಾಂಧಾತ

**ಮಾಂಧಾತ** ಅಥವಾ ಮಾಂಧಾತ್ರಿ ಹಿಂದೂ ಪುರಾಣದಲ್ಲಿ ಬರುವ ಮುಖ್ಯ ರಾಜರಲ್ಲಿ ಒಬ್ಬ.
## ಹುಟ್ಟುವಳಿ
ಇಕ್ಷ್ವಾಕು ವಂಶದ (ಸೂರ್ಯವಂಶ ಅಥವಾ ರಘುವಂಶ) ಯುವನಾಶ್ವ ಮಹಾರಾಜನ ಮಗನಾದ ಮಾಂಧಾತನು ತನ್ನ ಪೌರುಷ, ಸತ್ಯವಂತಿಕೆ ಮತ್ತು ಆಡಳಿತದಿಂದ ಹೆಸರು ಪಡೆದನು.
ಯಾದವ ರಾಜನಾದ ಶಶಬಿಂದುವಿನ ಮಗಳು ಬಿಂದುಮತಿ ಚೈತ್ರರಥಿಯನ್ನು ವರಿಸಿದ ಮಾಂಧಾತನಿಗೆ ಪುರುಕುತ್ಸ ಅಥವಾ ಸುಸಂಧಿ, ಅಂಬರೀಷ ಮತ್ತು ಮುಚುಕುಂದರೆಂಬ ಮೂರು ಮಂದಿ ಗಂಡು ಮಕ್ಕಳು ಮತ್ತು ಐವತ್ತು ಮಂದಿ ಹೆಣ್ಣುಮಕ್ಕಳು.

ಋಗ್ವೇದದ ಹತ್ತನೆಯ ಮಂಡಲದ ೧೩೪ನೆಯ ಸೂಕ್ತಿ ಮಾಂಧಾತನಿಗೆ ಅರ್ಪಿಸಲ್ಪಟ್ಟಿದೆ.

## ಹುಟ್ಟು
ಅಯೋಧ್ಯೆಯ ಮಹಾರಾಜ ಯುವನಾಶ್ವನಿಗೆ ಬಹುಕಾಲ ಮಕ್ಕಳು ಆಗುವುದಿಲ್ಲ.  ಒಂದು ಮಧ್ಯಾಹ್ನ ಬೇಟೆಗೆ ತೆರಳಿದಾಗ ನೀರಡಿಕೆಯಾಗಿ ಕುಸಿದು ಬಿದ್ದಾಗ, ಅವನಿಗೆ ಕನವರಿಕೆ ಆಗುತ್ತದೆ. ಯುವನಾಶ್ವನ ದೇಹದಲ್ಲಿ ಮಾಂಧಾತ ಜನ್ಮ ತಾಳುತ್ತಾನೆ. ನೂರು ವರ್ಷಗಳ ನಂತರ ಯುವನಾಶ್ವನ ಬಲಪಾರ್ಶ್ವವನ್ನು ದೇವತೆಗಳು ತೆರೆದಾಗ, ಕೂಸು ಮಾಂಧಾತ ಹೊರಬರುತ್ತಾನೆ. ದೇವರಾಜ ಇಂದ್ರನು, ಕೂಸು ಮಾಂಧಾತನು, ತನ್ನ (ಇಂದ್ರನ) ಬಲದಿಂದ ಬಲು ಬೇಗ ಬೆಳೆಯಲಿ ಎಂದು ಹರಸುತ್ತಾನೆ. ಹನ್ನೆರಡು ದಿನಗಳಲ್ಲಿ ಹನ್ನೆರಡು ವರ್ಷದ ಬೆಳವಣಿಗೆ ಮಾಂಧಾತನಿಗೆ ಆಗುತ್ತದೆ. ಮಾಂಧಾತನ ಎತ್ತರ ಹದಿಮೂರು ಅಂಗೈಯಷ್ಟಾಗುತ್ತದೆ. 
ಮಾಂಧಾತನು ತನ್ನ ಶ್ರದ್ಧೆಯಿಂದ ವೇದಗಳು ಮತ್ತು ಅಸ್ತ್ರವಿದ್ಯೆಯನ್ನು ಉತ್ತಮವಾಗಿ ಕಲಿತು, ಮುಗಿಯಲಾರದಷ್ಟು ಬಾಣಗಳಿರುವ ಬತ್ತಳಿಕೆಯನ್ನೂ, ಶಿವನ ಒಲವಿನಿಂದ ಅಜಗವ ಎಂಬ ಬಿಲ್ಲನ್ನೂ ಆಕಾಶದಿಂದ ಪಡೆಯುತ್ತಾನೆ. ಸಕಲವಿದ್ಯಾಪಾರಂಗತನಾದ ಬಳಿಕ ಅಯೋಧ್ಯೆಯ ಪಟ್ಟಕ್ಕೆ ಏರುತ್ತಾನೆ.

## ಆಡಳಿತ
ಮಳೆ ಮತ್ತು ಸಿರಿಯನ್ನು ತನ್ನ ಮುಷ್ಠಿಯಲ್ಲಿ ಇಡಬಲ್ಲ ವಿದ್ಯೆ, ಮಾಂಧಾತನಿಗೆ ಸಿದ್ಧಿಯಾಗಿರುತ್ತದೆ. ಇದನ್ನು ಬಳಸಿ, ಮಾಂಧಾತನು ಎಲ್ಲಾ ತೆರಿಗೆಗಳನ್ನು ನಿಲ್ಲಿಸುತ್ತಾನೆ.  ತನ್ನ ಸುತ್ತಲಿನ ಮಾರುತ್ತ, ಅಸಿತ, ಅಂಗಾರ, ನೃಗ, ಬೃಹದ್ರಥ, ಶೂಣ, ಜಯ, ಜನಏಜಯ, ಸುಧನ್ವನ, ಗಯ, ಗಾಂಧಾರರಾಜ ಇವರನ್ನೆಲ್ಲಾ ಗೆದ್ದು,ಇಡೀ ಭೂಮಿಯನ್ನು ತನ್ನ ಸಂಕಲ್ಪಬಲದಿಂದಲೇ ಒಂದು ದಿನದಲ್ಲಿ ಮಾಂಧಾತನು ಗೆದ್ದನು ಎಂಬುದು ಐತಿಹ್ಯ.

## ಬಿರುದುಗಳು
* ಪಾತಾಳಲೋಕ (ಪಶ್ಚಿಮದ ಎಲ್ಲೆ), ಮೃತ್ಯುಲೋಕ (ಮಧ್ಯದ ಎಲ್ಲೆ) ಮತ್ತು ಅರ್ಧ ಭಾಗ ಸ್ವರ್ಗ( ಪೂರ್ವದ ಎಲ್ಲೆ)ಯನ್ನು ಗೆದ್ದು ಮೂರುಲೋಕದ ರಾಜ ಎಂದೂ ಮಾಂಧಾತನು ಖ್ಯಾತನಾಗುತ್ತಾನೆ.
* ೧೦೦ ಅಶ್ವಮೇಧ ಯಾಗ ಮಾಡಿ ಶತಕೃತು ಎಂಬ ಬಿರುದನ್ನೂ, ೧೦೦೦ ಪದ್ಮ ಲೆಕ್ಕದ (ಒಂದರ ನಂತರ ೧೮ ಸೊನ್ನೆ) ಉತ್ತಮ ಗೋವುಗಳನ್ನೂ, ಚಿನ್ನದಿಂದ ತಯಾರಿಸಿದ ರೋಹಿತ ಮೀನಿನ ಪ್ರತಿಮೆಗಳನ್ನು ದಾನಗೈದು ದಾನಚಕ್ರವರ್ತಿ ಎಂಬ ಬಿರುದನ್ನೂ ಮಾಂಧಾತನು ಪಡೆಯುತ್ತಾನೆ.
* ಯುವನಾಶ್ವನಿಗೆ ತಕ್ಕ ಮಗನಾದ್ದರಿಂದ ಯುವನಾಶ್ವಿನ್ ಎಂದೂ, ದುಷ್ಟಸಂಹಾರ ಮಾಡಿ ತ್ರಸ್ಸದಸ್ಯು(ದುಷ್ಟರ ನಿಗ್ರಹ ಮಾಡಿದವ) ಎಂದೂ ಮಾಂಧಾತನು ಖ್ಯಾತನಾಗುತ್ತಾನೆ.

## ಅಂತ್ಯ
ಮುದಿತನದಲ್ಲಿ ತನ್ನ ಬಲದ ಬಗ್ಗೆ ಅಹಂಕಾರ ಪಡುವ ಮಾಂಧಾತನು, ಸ್ವರ್ಗಲೋಕವನ್ನು ಪೂರ್ತಿ ಗೆಲ್ಲುವ ಛಲಹೊಂದಿ ಇಂದ್ರನ ಮೇಲೆ ದಾಳಿ ನಡೆಸುತ್ತಾನೆ. ಭೂಮಿಯನ್ನೇ ಪೂರ್ಣವಾಗಿ ಗೆದ್ದು, ನಂತರ ಸ್ವರ್ಗಕ್ಕೆ ಲಗ್ಗೆ ಇಡುವಂತೆ ಇಂದ್ರನು ಅವಹೇಳನ ಮಾಡುತ್ತಾನೆ. ಮಧುರಾಕ್ಷಸನ ಮಗ ಲವಣಾಸುರನನ್ನು ಗೆದ್ದಿಲ್ಲದ ವಿಷಯ ಮಾಂಧಾತನಿಗೆ ಆಗ ಮನವರಿಕೆಯಾಗುತ್ತದೆ. 
ಲವಣಾಸುರನ ರಾಜಧಾನಿ ಮಧುಪುರಿಯನ್ನು ಗೆಲ್ಲಲು ಹೊರಡುವ ಮಾಂಧಾತನಿಗೆ ಹಿನ್ನಡೆಯಾಗುತ್ತದೆ. ಶಿವನ ತ್ರಿಶೂಲವನ್ನು ಅರಮನೆಯಲ್ಲಿ ಇಟ್ಟೂ ಪೂಜಿಸುವ ಲವಣಾಸುರನು ಮಾಂಧಾತನನ್ನು ಸುಟ್ಟು ಬೂದಿಯಾಗಿಸುತ್ತಾನೆ.
ಮಾಂಧಾತನ ವಂಶದಲ್ಲಿ ಬಹುವರ್ಷಗಳ ನಂತರ ಹುಟ್ಟುವ ಶತೃಷ್ನ, ತ್ರಿಶೂಲ ಲವಣಾಸುರನ ಬಳಿ ಇಲ್ಲದ ಸಮಯ ನೋಡಿ, ಲವಣಾಸುರನನ್ನು ಕೊಲ್ಲುತ್ತಾನೆ.

ಮಾಂಧಾತನ ನಂತರ ಅವನ ಮಗ ಸುಸಂಧಿ, ಅಯೋಧ್ಯೆಯನ್ನು ಆಳುತ್ತಾನೆ. 

## ರಾಮಾಯಣದಲ್ಲಿ ಮಾಂಧಾತ
ಒಂದು ಐತಿಹ್ಯದ ಪ್ರಕಾರ ರಾವಣನೊಡನೆ ಮಲ್ಲಯುದ್ಧಗೈವ ಮಾಂಧಾತನು, ರಾವಣನ ಮೇಲೆ ಸಮಪೈಪೋಟಿಯಾಗಿ  ಯಾರೂ ಗೆಲ್ಲದೆಯೇ, ಕದನ ನಿಂತುಹೋಗುತ್ತದೆ. ಮಾಂಧಾತನ ವಂಶದಲ್ಲಿ ಮಹಾವಿಷ್ಣು ರಾಮನ ಅವತಾರದಲ್ಲಿ ರಾವಣನನ್ನು ಕೊಲ್ಲುತ್ತಾನೆ.

## ಹೊರಗಿನ ಕೊಂಡಿಗಳು
* 

## ಉಲ್ಲೇಖಗಳು 
ವರ್ಗ:ಹಿಂದೂ ಋಷಿಗಳು
ಗಿಲ್ಬರ್ಟ್ ದ್ವೀಪಗಳು

611 × 480 pixelspx|thumb|right
360 × 480 pixelspx|thumb|right
500 × 500 pixelspx|thumb|right
*ಪೆಸಿಫಿಕ್* ಸಾಗರದಲ್ಲಿರುವ ಹದಿನಾರು ಹವಳ ದ್ವೀಪಗಳ ಸಮೂಹ. ಉ.ಅ. 40-ದ.ಅ.30 ಮತ್ತು ಪು.ರೇ.1720-1780 ಮಧ್ಯದಲ್ಲಿ ಇವು ಹರಡಿದೆ. ವಿಸ್ತೀರ್ಣ ಸು. 861 ಚ.ಕಿಮೀ ಈ ಸಮೂಹದಲ್ಲಿ ಮುಖ್ಯವಾದ ದ್ವೀಪಗಳು **ಮಾಕಿನ್** ಅಥವಾ **ಬೂಟಾರಿಟಾರಿ**, **ಅಬೈಯಾಂಗ್**, **ತರಾವಾ**. ಈ ದ್ವೀಪಗಳು ಸಾಮಾನ್ಯವಾಗಿ ತಗ್ಗಾಗಿವೆ. ಇಲ್ಲಿಯದು ತೇವದಿಂದ ಕೂಡಿದ ವಾಯುಗುಣ. ಸರಾಸರಿ ಮಳೆ 40"-100". ಕೇದಗೆ, ಹಣ್ಣುಗಳು ಮತ್ತು ತೆಂಗು ಇಲ್ಲಿಯ ಬೆಳೆಗಳು. ಕೊಬ್ಬರಿ ಪರದೇಶಕ್ಕೆ ರಫ್ತಾಗುತ್ತದೆ. ಇಲ್ಲಿಯ ಜನ ಮೈಕ್ರೊನೇಷಿಯನರು. ಎಲ್ಲ ದ್ವೀಪಗಳ ಒಟ್ಟು ಜನಸಂಖ್ಯೆ 98,000(2011). ಗಿಲ್ಬರ್ಟ್ ದ್ವೀಪಗಳನ್ನು ಪರಿಶೋಧಿಸಿದವರು ಜಾನ್ ಬೈರನ್ (1765) ಥಾಮಸ್ ಗಿಲ್ಬರ್ಟ್ ಮತ್ತು ಜಾನ್ ಮಾರ್ಷಲ್(1788). 1892 ರಲ್ಲಿ ಇವು ಬ್ರಿಟಿಷರ ಆಡಳಿತಕ್ಕೆ ಬಂದುವು. ೧೯೫೧ ರಲ್ಲಿ ಈ ದ್ವೀಪಗಳು ಮತ್ತು **ಎಲಿಸ್** ದ್ವೀಪಗಳು ಸೇರಿ ಬ್ರಿಟಿಷ್ ವಸಾಹತುಗಳಾದವು. 1941 ರಲ್ಲಿ ಈ ದ್ವೀಪಗಳನ್ನು ಜಪಾನ್ ವಶಪಡಿಸಿಕೊಂಡಿತ್ತು. 1943 ರಲ್ಲಿ ಇವು ಮಿತ್ರಸೇನೆಗಳ ವಶಕ್ಕೆ ಬಂದವು. ಎಲಿಸ್ ದ್ವೀಪಗಳೂ ಸೇರಿದಂತೆ ಇವುಗಳ ಆಡಳಿತ ಬ್ರಿಟಿಷರ ಅಧೀನದಲ್ಲಿ 1979 ಜುಲೈರವರೆಗೆ ಇದ್ದಿತು. ಅನಂತರ 1979 ಜುಲೈ 12ರಿಂದ ಕಿರಿಬತಿ ಎಂಬ ಹೆಸರಿನಿಂದ ಸ್ವತಂತ್ರವಾಗಿದೆ. ಈಗ ಸುಮಾರು 33 ದ್ವೀಪಗಳ ಸಮೂಹವಾಗಿದೆ. ಈಗ ವಿಸ್ತೀರ್ಣ 861 ಚ.ಕಿಮೀ. ಇದರ ರಾಜಧಾನಿ ತರಾವಾ.

## ಉಲ್ಲೇಖಗಳು
ವರ್ಗ:ಭೂಗೋಳ
ನ್ಯಾಷನಲ್ ಕ್ರೀಡಾಂಗಣ, ಕರಾಚಿ

**ನ್ಯಾಷನಲ್ ಕ್ರೀಡಾಂಗಣ** (ಉರ್ದು: نیشنل اسٹڈیم) ಕರಾಚಿ, ಪಾಕಿಸ್ತಾನದಲ್ಲಿ ಇರುವ ಒಂದು ಕ್ರಿಕೆಟ್ ಕ್ರೀಡಾಂಗಣ. ಇದರ ಸಾಮರ್ಥ್ಯ ೩೪,೨೨೮. ಪಾಕಿಸ್ತಾನಿ ಕ್ರಿಕೆಟ್ ತಂಡ ಈ ಮೈದಾನದಲ್ಲಿ ಗಮನಾರ್ಹ ಟೆಸ್ಟ್ ದಾಖಲೆಯನ್ನು ಹೊಂದಿದೆ. **ಸಚಿನ್ ತೆಂಡೂಲ್ಕರ್** ಈ ಕ್ರೀಡಾಂಗಣದಲ್ಲಿ ಪ್ರಥಮ ಟೆಸ್ಟ್ ಪಂದ್ಯವನ್ನು ಆಡಿದರು. ಈ ಕ್ರೀಡಾಂಗಣದಲ್ಲಿ ೧೯೯೬-೯೭ ವಿಶ್ವಕಪ್ ಕ್ವಾರ್ಟರ್ ಫೈನಲ್ ಪಂದ್ಯವನ್ನು ಆಡಲಾಗಿತ್ತು. 

## ಕ್ರೀಡಾಂಗಣ ದಾಖಲೆಗಳು
* ಮೊದಲ ಟೆಸ್ಟ್: ಪಾಕಿಸ್ತಾನ ಮತ್ತು ಭಾರತ, ೨೧-೨೪ ಏಪ್ರಿಲ್ ೧೯೫೫.
* ಮೊದಲ ಏಕದಿನ ಪಂದ್ಯ: ಪಾಕಿಸ್ತಾನ ಮತ್ತು ವೆಸ್ಟ್ ಇಂಡೀಸ್, ೨೧ ನವೆಂಬರ್ ೧೯೮೦.
ಈ ಕ್ರೀಡಾಂಗಣದಲ್ಲಿ ೧೯೮೭ರ ಕ್ರಿಕೆಟ್ ವಿಶ್ವಕಪ್ ಮತ್ತು ೧೯೯೬ರ ಕ್ರಿಕೆಟ್ ವಿಶ್ವ ಕಪ್ ನಡುವೆ ೬ ಏಕದಿನ ಅಂತರರಾಷ್ಟ್ರೀಯ ಪಂದ್ಯಗಳನ್ನು ಆಯೋಜಿಸಿದೆ.

## ಟೆಸ್ಟ್ ಪಂದ್ಯಗಳು
* ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೭೬೫ ಪಾಕಿಸ್ತಾನ, ಶ್ರೀಲಂಕಾ ವಿರುದ್ಧ, ೨೦೦೯.
* ಕಡಿಮೆ ಇನ್ನಿಂಗ್ಸ್ ಮೊತ್ತ: ೮೦ ಆಸ್ಟ್ರೇಲಿಯಾ, ಪಾಕಿಸ್ತಾನದ ವಿರುದ್ಧ, ೧೯೫೬.
* ಗರಿಷ್ಠ ವೈಯಕ್ತಿಕ ಮೊತ್ತ: ೩೧೩ ಯೂನಿಸ್ ಖಾನ್ (ಪಾಕಿಸ್ತಾನ), ಶ್ರೀಲಂಕಾ ವಿರುದ್ಧ, ೨೦೦೯.
* ಗರಿಷ್ಠ ಜೊತೆಯಾಟ: ೪೩೭ ಮಹೇಲ ಜಯವರ್ದನೆ ಮತ್ತು ತಿಲನ್ ಸಮರವೀರ, ಪಾಕಿಸ್ತಾನದ ವಿರುದ್ಧ, ೨೦೦೯.

## ಏಕದಿನ ಪಂದ್ಯಗಳು
* ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೩೭೪/೪ ಭಾರತ, ಹಾಂಗ್ ಕಾಂಗ್ ವಿರುದ್ಧ, ೨೫ ಜೂನ್ ೨೦೦೮ (ಏಷ್ಯಾ ಕಪ್).
* ಕಡಿಮೆ ಇನ್ನಿಂಗ್ಸ್ ಮೊತ್ತ: ೧೧೫ ಬಾಂಗ್ಲಾದೇಶ, ಪಾಕಿಸ್ತಾನ ವಿರುದ್ಧ, ೪ ಜುಲೈ ೨೦೦೮.
* ಗರಿಷ್ಠ ವೈಯಕ್ತಿಕ ಮೊತ್ತ: ೧೮೧ ವಿವ್ ರಿಚರ್ಡ್ಸ್ (ವೆಸ್ಟ್ ಇಂಡೀಸ್), ಶ್ರೀಲಂಕಾ ವಿರುದ್ಧ, ೧೩ ಅಕ್ಟೋಬರ್ ೧೯೮೭.
* ಗರಿಷ್ಠ ಜೊತೆಯಾಟ: ೨೦೧ ಸನತ್ ಜಯಸೂರ್ಯ ಮತ್ತು ಕುಮಾರ ಸಂಗಕ್ಕರ, ಬಾಂಗ್ಲಾದೇಶ ವಿರುದ್ಧ, ೩೦ ಜೂನ್ ೨೦೦೮.

## ಉಲ್ಲೇಖನಗಳು 
ವರ್ಗ:ಪಾಕಿಸ್ತಾನ
ಬಾಗನ್

alt=೧೨ನೇ ಶತಮಾನದ ಬಗಾನ್‍ನ ದೇವಾಲಯಗಳು |thumb|ಬಗಾನ್‍ನ ದೇವಾಲಯಗಳು
**ಬಗಾನ್** **ಮಯನ್ಮಾರ್‍**ನ ಮಂಡಾಲೆ ಪ್ರದೇಶದ ಪುರಾತನ ನಗರ. ಈ ನಗರವು ೯ ರಿಂದ ೧೩ನೇ ಶತಮಾನಗಳ ಕಾಲ **ಪಗಾನ್** ಸಾಮ್ರಾಜ್ಯದ ರಾಜಧಾನಿಯಾಗಿತ್ತು. ಬಗಾನ್ ಬರ್ಮೀಸ್ ಪದವಾದ ****ಪುಗನ್ನ ಈಗಿನ ಉಚ್ಚಾರಣೆ. 

೧೧ ಮತ್ತು ೧೩ ನೇ ಶತಮಾನಗಳ ನಡುವೆ ರಾಜ್ಯದ ಅವಧಿಯಲ್ಲಿ, ೧೦,೦೦೦ ಬೌದ್ಧ ಮಂದಿರಗಳು, ಪಗೋಡಗಳು ಮತ್ತು ಧಾರ್ಮಿಕ ಕ್ಷೇತ್ರಗಳು ಬಗಾನ್‍ನ ಬಯಲಿನಲ್ಲಿ ನಿರ್ಮಾಣಮಾಡಿದ್ದರು. ಇಂದಿಗೂ ೨,೨೦೦ ಮಂದಿರಗಳ ಮತ್ತು ಪಗೋಡಗಳ ಶೇಷಗಳನ್ನು ಕಾಣಬಹುದು. ಬಗಾನ್ ಉತ್ತರ ವಲಯ ದೇಶದ ಪ್ರವಾಸೋದ್ಯಮದ ಒಂದು ಪ್ರಮುಖ ತಾಣವಾಗಿದೆ.
alt=ಬಗಾನ್‍ನಲ್ಲಿ ಸೂರ್ಯ ಮುಳುಗುತ್ತಿರುವುದು ಬಹಳ ಸುಂದರ.|thumb|ಬಗಾನ್‍ನಲ್ಲಿ ಸೂರ್ಯ ಮುಳುಗುತ್ತಿರುವುದು.

### ಇತಿಹಾಸ 
ಬರ್ಮ್‍ದ ಚರಿತ್ರೆಯ ಪ್ರಕಾರ, ಬಗಾನ್ ಪ್ರದೇಶವನ್ನು ಕ್ರಿ.ಶ. ಎರಡನೆಯ ಶತಮಾನದಲ್ಲಿ ಸ್ಥಾಪಿಸಲಾಯಿತು ಮತ್ತು ರಾಜ ಪ್ಯಿನ್ಬ್ಯ್ ಕ್ರಿ.ಶ. ೮೪೯ರಲ್ಲಿ ಕೋಟೆಗಳನ್ನು ಕಟ್ಟಿದ್ದರು. ಬಗಾನ್ ೧೦೪೪ರಿಂದ ೧೨೮೭ತನಕ ಪಾಗನ್ ಸಾಮ್ರಾಜ್ಯದ ರಾಜಕೀಯ, ಆರ್ಥಿಕ ಮತ್ತು ಸಾಂಸ್ಕೃತಿಕ ರಾಜಧಾನಿ ಹಾಗೂ ರಾಜ್ಯದ ಮುಖ್ಯ ಕೇಂದ್ರವಾಗಿತ್ತು. ೨೫೦ ವರ್ಷಗಳ ಅವಧಿಯಲ್ಲಿ, ಬಗಾನ್ ತಂಡದ ಆಡಳಿತಗಾರರು ಮತ್ತು ಶ್ರೀಮಂತ ಜನರು ಸುಮಾರು ೧೦೦೦ ಬೌದ್ಧ ಸ್ತೂಪಗಳು, ೧೦,೦೦೦ ಸಣ್ಣ ದೇವಾಲಯಗಳು ಮತ್ತು ೩೦೦೦ ಮಠಗಳನ್ನು ನಿರ್ಮಿಸಿದ್ದಾರೆ  . ಈ ನಗರಕ್ಕೆ ಭಾರತ, ಶ್ರೀಲಂಕಾ ಮತ್ತು ಕೇಮರ್ ಸಾಮ್ರಾಜ್ಯದ ಸನ್ಯಾಸಿಗಳು ಮತ್ತು ವಿದ್ಯಾರ್ಥಿಗಳನ್ನು ಆಕರ್ಷಿಸಿತು.

೧೨೭೭ ಮತ್ತು ೧೩೦೧ರ ಕಾಲದಲ್ಲಿ ಪಾಗನ್ ಸಾಮ್ರಾಜ್ಯವನ್ನು ಮಂಗೋಲರು ಪದೇ ಪದೇ ಆಕ್ರಮಣ ಮಾಡಿದ ಕಾರಣ, ಪಗಾನ್ ಸಾಮ್ರಾಜ್ಯವು ೧೨೮೭ರಲ್ಲಿ ಕುಸಿಯಿತು. ಮ್ಯಿಂಸೈಂಗ್ ಸಾಮ್ರಾಜ್ಯ ಉತ್ತರ ಬರ್ಮಾದಲ್ಲಿ ಹೊಸ ಅಧಿಕಾರಕ್ಕೆ ಬಂದಮೇಲೆ, ಡಿಸೆಂಬರ್ ೧೨೯೭ರಲ್ಲಿ ಬರ್ಮಾದ ರಾಜಧಾನಿಯಾಗಿ ಮುಂದುವರೆಯಿತು. ಬಗಾನ್ ಒಂದು ಮಾನವ ನೆಲೆಸುವಿಕೆಯನ್ನು ಕಂಡಿತು ಮತ್ತು ಅವಧಿಯುದ್ದಕ್ಕೂ ತೀರ್ಥಯಾತ್ರೆಯ ತಾಣವಾಗಿ ೧೫ನೇ ಶತಮಾನದ ತನಕ ಉಳಿದುಕೊಂಡಿತು.

## ಉಲ್ಲೇಖನಗಳು
ವರ್ಗ:ಮ್ಯಾನ್ಮಾರ್
ದಿಲೀಪ

**ದಿಲೀಪ**, ಇವನನ್ನು **ಖಟ್ವಾಂಗ** ಎಂದೂ ಕರೆಯುತ್ತಾರೆ, ರಾಮಾಯಣ ಮತ್ತು ಹಿಂದೂ ಧರ್ಮ ನಲ್ಲಿ ಕಾಣಿಸಿಕೊಂಡಿರುವ ಇಕ್ಷ್ವಾಕು ರಾಜವಂಶದ ರಾಜನಾಗಿದ್ದ. ದಿಲೀಪನು ಮುಲಕ ಮತ್ತು ಇಲಿಬಿಲನ ಮಗ, ಸುದಕ್ಷಿಣನ ಪತಿ ಮತ್ತು ರಘುವಿನ ತಂದೆ. ಇವನಿಗೆ ಖಾಟ್ವಾಂಗ ಮತ್ತು ಶತಕೃತು (೧೦೦ ಅಶ್ವಮೇಧ ಯಾಗ ಮಾಡಿದವ) ಎಂಬ  ಬಿರುದು ಸಹಿತ ಇದೆ. ದಿಲೀಪ ಎಂಬುದು ಕಶ್ಯಪ ಕುಟುಂಬದಲ್ಲಿ ಹುಟ್ಟಿದ ಸರ್ಪದ ಹೆಸರೂ ಆಗಿದೆ. ೯ ಅಶ್ವಮೇಧ ಯಾಗ ಗಳನ್ನು ಮುಗಿಸಿದ ದಿಲೀಪನಿಗೆ ೧೦೦ ಅಶ್ವಮೇಧ ಯಾಗ ಮಾಡಿ ಇಂದ್ರನಂತೆ ಶತಕೃತು ಎಂದು ಅನ್ನಿಸಿಕೊಳ್ಳುವಾಸೆ ಇರುತ್ತದೆ. ೧೦೦ನೆಯ ಅಶ್ವಮೇಧ ಯಾಗದ ಕುದುರೆಗೆ ಸ್ವತಃ ರಘುವೇ ಬೆಂಗಾವಲಾಗಿ ತೆರಳುತ್ತಾನೆ. ಇಂದ್ರನು ದಿಲೀಪನಿಗೆ ಹಲವು ಬಗೆಯ ವಿಘ್ನಗಳನ್ನು ಒಡ್ಡುತ್ತಾನೆ. ಅವೆಲ್ಲವನ್ನೂ ರಘುವು ಗೆದ್ದಾಗ, ಯಾಗದ ಕುದುರೆಯನ್ನು ಕಟ್ಟಿ ಹಾಕುತ್ತಾನೆ. ರಘುವು ಇಂದ್ರನೊಡನೆ ಹೋರಾಡಿ, ಇಂದ್ರನ ಮೆಚ್ಚುಗೆಗೆ ಪಾತ್ರನಾಗುತ್ತಾನೆ. ಪುರಾನಗಳ ಐತಿಹ್ಯದ ಪ್ರಕಾರ ದಿಲೀಪನ ಮಗ ಗಂಗೆಯನ್ನು ಭೂಮಿಗೆ ತಂದ ಭಗೀರಥ. ತನ್ನ ಪೂರ್ವಜರು ಎಲ್ಲರಿಗೂ ಮುಕ್ತಿಪ್ರಾಪ್ತಿಯಾಗಲಿ ಎಂದು  ಸಹಸ್ರಾರು ವರ್ಷ ತಪಸ್ಸನ್ನು ಭಗೀರಥ ಆಚರಿಸುತ್ತಾನೆ. ಆದರೆ ಕಾಳಿದಾಸನು ರಘುವಂಶ ಕಾವ್ಯದಲ್ಲಿ ದಿಲೀಪನ ಮಗನಾಗಿ ರಘುವನ್ನು ಚಿತ್ರಿಸುತ್ತಾನೆ.

### ರಾಜ ಸನ್ಯಾಸಿಯಾಗಿ ಜೀವನ 
ಒಂದು ದಿನ, ದಿಲೀಪನು ದೇವರನ್ನು ತುಂಬಾ ಸಂತೋಷಪಡಿಸಿದನು, ಅವನು ಎಷ್ಟು ದಿನ ಬದುಕಬೇಕೆಂದು ಅವನು ಅರಿತುಕೊಂಡನು. ನಂತರ ಅವನು ತನ್ನ ರಾಜ ಕರ್ತವ್ಯಗಳನ್ನು ತನ್ನ ಮಂತ್ರಿಗಳಿಗೆ ಬಿಟ್ಟುಕೊಟ್ಟನು ಮತ್ತು ತನ್ನ ಉಳಿದ ಜೀವನವನ್ನು ಭಕ್ತಿ ಮತ್ತು ಧ್ಯಾನದಲ್ಲಿ ಕಳೆಯುತ್ತಾನೆ. ಅವರು ೧೦೦ ಯಜ್ಞಗಳನ್ನು ಮಾಡಿದರು, ಅದರಲ್ಲಿ ಅವರು ಚಿನ್ನದ ರಸ್ತೆಗಳನ್ನು ಮಾಡಿದರು ಮತ್ತು ದೇವರು ಇಂದ್ರರನ್ನು ಭೇಟಿ ಮಾಡಿದರು. ಈ ವಿವರಣೆಯು *ಭಾಗವತ ಪುರಾಣ* ಮತ್ತು *ಮಹಾಭಾರತ* ದ *ದ್ರೋಣ ಪರ್ವ* ದಲ್ಲಿ ಕಂಡುಬರುತ್ತದೆ. ಖಟ್ವಾಂಗ ಎಂದು ಉಲ್ಲೇಖಿಸಲಾಗಿದೆ.

## ಇದನ್ನೂ ನೋಡಿ 
*ರಾಮಾಯಣ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* ದಿಲೀಪ ಮಹಾರಾಜನ ಕಥೆ

## ಹೆಚ್ಚಿನ ಓದುವಿಕೆ
* ಗೋನ ಬುದ್ಧ ಭೂಪತಿ ಮತ್ತು ಶಾಂತಿ ಲಾಲ್ ನಗರ ೨೦೦೧, ಶ್ರೀ ರಂಗನಾಥ ರಾಮಾಯಣ, ಪುಟ ೩೩.
* ಹಿಮಾಂಶು ಶಾಂಗಾರಿ, ೨೦೧೬, ಪಿತ್ರಾ ದೋಷ: ಪೂರ್ವಜರು ಕರೆಯುತ್ತಿದ್ದಾರೆ
* ಮನ್ ಮೋಹನ್ ಶರ್ಮಾ, ೧೯೮೬, ದಿ ಮಿಸ್ಟರಿ ಆಫ್ ರೂಪಕುಂಡ್, ಪುಟ ೧೧೧.
* ಪ್ಯಾರೆಲಾಲ್, ೧೯೫೬, ಮಹಾತ್ಮಾ ಗಾಂಧಿ: ಕೊನೆಯ ಹಂತ, ಸಂಪುಟ ೨, ಪುಟ ೧೨೬.
* ಪುರಾನ್ ಸಿಂಗ್, ೨೦೧೩, ದಿ ಸ್ಪಿರಿಟ್ ಆಫ್ ಓರಿಯೆಂಟಲ್ ಪೊಯೆಟ್ರಿ, ಪುಟ ೧೩೦.

* ಜೇಮ್ಸ್ ಲೊಚ್ಟೆಫೆಲ್ಡ್, ೨೦೧೦, ದೇವರ ಗೇಟ್‌ವೇ: ಹಿಂದೂ ತೀರ್ಥಯಾತ್ರೆ ಸ್ಥಳದಲ್ಲಿ ಗುರುತು ಮತ್ತು ಅರ್ಥ
* ಕೆ ವಿ ಸಿಂಗ್, ೨೦೧೫, ಹಿಂದೂ ವಿಧಿಗಳು ಮತ್ತು ಆಚರಣೆಗಳು: ಮೂಲಗಳು ಮತ್ತು ಅರ್ಥಗಳು
* ರಸಿಕಲಾಲ್ ಜೆ. ಪಾರಿಖ್, ೧೯೬೯, ವರದಿ, ಕಮಿಟಿ ಫಾರ್ ಗಾರ್ಡನ್ಸ್ ಆಫ್ ಮೆಡಿಸಿನಲ್ ಪ್ಲಾಂಟ್ಸ್, ಗುಜರಾತ್ (ಭಾರತ), ಪುಟ ೫೬.

ವರ್ಗ:ಹಿಂದೂ ಋಷಿಗಳು
ವರ್ಗ:ರಾಮಾಯಣದಲ್ಲಿನ ಪಾತ್ರಗಳು
ವರ್ಗ:ಸೌರ ರಾಜವಂಶ
ವರ್ಗ:ಕೋಸಲದ ಪೌರಾಣಿಕ ರಾಜರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ರಘು

ರಘು ಇಕ್ಷ್ವಾಕು ವಂಶದ ದೊರೆ.  ವೀರತೆ, ಧರ್ಮನಿಷ್ಟೆಯಿಂದ ಹಿರಿಮೆ ಪಡೆದ ರಘುವು, ಶ್ರೀರಾಮನ ತಂದೆ ದಶರಥನ ಅಜ್ಜ.

## ಕೀರ್ತಿ
ಇಕ್ಷ್ವಾಕು ವಂಶದ ದಿಲೀಪ ರಾಜನಿಗೆ ಸುದಕ್ಷಿಣಾ ಎಂಬ ಪತ್ನಿಗೆ ರಘು  ಜನಿಸಿದನು. ರಘು ಎಂದರೆ ಬಹಳ ವೇಗವಾಗಿ ಸಾಗುವವ ಎಂದು ಅರ್ಥ. ರಘುವು ವಹಳ ವೇಗವಾಗಿ ಯುದ್ಧರಥವನ್ನು ನಡೆಸುವ ಛಾತಿ ಉಳ್ಳವನು ಎಂದು ಪ್ರತೀತಿ.
ರಘುವಿನ ಹೆಗ್ಗಳಿಕೆಯಿಂದ ಇಕ್ಷ್ವಾಕು ವಂಶವನ್ನು ರಘುವಂಶವೆಂದೇ ಕರೆಯಲಾಗುತ್ತದೆ.  
ವಿಷ್ಣು ಪುರಾಣ,ವಾಯು ಪುರಾಣ, ಲಿಂಗ ಪುರಾಣ ಇವು ಎಲ್ಲದರಲ್ಲೂ ರಘುವಿನ ಬಗ್ಗೆ ಉಲ್ಲೇಖ ಇವೆ. 

## ಹುಟ್ಟು
ನಂದಿನಿಧೇನು ಹಸುವನ್ನು ಪೂಜಿಸಿದ ನಂತರ ಹುಟ್ಟಿದ ಮಗನೇ ರಘು.
ರಘು ಎಂದರೆ ವೇಗವಾದುದು ಎಂದರ್ಥ. 
ವಿಷ್ಣುಪುರಾಣ, ಲಿಂಗಪುರಾಣಗಳು ದಿಲೀಪನ ಮಗ ದೀರ್ಘಬಾಹು ಎಂದೂ, ದೀರ್ಘಬಾಹುವಿನ ಮಗನು ರಘುವು ಎಂದು ಹೇಳುತ್ತವೆ. ಆದರೆ, ಹರಿವಂಶ, ಬ್ರಹ್ಮಪುರಾನ ಮತ್ತು ಶಿವಪುರಾಣಗಳು ದಿಲೀಪನ ಮಗನೇ ರಘುವೆಂದೂ, ದೀರ್ಘಬಾಹು ಎಂಬುದು ರಘುವಿನ ಬಿರುದು ಎಂದು ಹೇಳುತ್ತವೆ.
ರಘುವಿನ ಮಗ ಅಜ. ಅಜನ ಮಗ ಒಮ್ಮೆಗೆ ಹತ್ತು ರಥಗಳನ್ನು ಚಲಿಸಬಲ್ಲ ದಶರಥ.
ದಷರಥನ ಮಗನೇ ಭಗವಾನ್ ಶ್ರೀ ರಾಮಚಂದ್ರ.

## ಆಡಳಿತ
ರಘುವು ಸ್ವಯಂವರದಲ್ಲಿ ತನ್ನ ಪತ್ನಿಯನ್ನು ಗೆದ್ದು ತರುವಾಗ, ಸೋತ ಇತರ ರಾಜರುಗಳು ರಘುವಿನ ಮೇಲೆ ಯುದ್ಧ ಮಾಡುತ್ತಾರೆ. ಅವರ ಹಗೆತನವನ್ನೂ ಮತ್ತು ಮೋಸಗಳನ್ನು ಗೆದ್ದು ರಘು ತನ್ನ ಪತ್ನಿಯನ್ನು ಅಯೋಧ್ಯೆಗೆ ಕರೆತರುತ್ತಾನೆ. ಜಯೆಯನ್ನೂ, (ಯುದ್ಧದಲ್ಲಿ ವಿಜಯ) ಜಾಯೆಯನ್ನೂ (ಹೆಂಡತಿ) ಹೊತ್ತು ತಂದ ಮಗನಿಗೆ ಆನಂದದಿಂದ ದಿಲೀಪನು ಪಟ್ಟ ಕಟ್ಟುತ್ತಾನೆ. 
ರಘುವು ಬಹುಕಾಲ ಸತ್ಯ-ನ್ಯಾಯ-ಧರ್ಮ ಇವುಗಳನ್ನು ಎತ್ತಿಹಿಡಿಯುತ್ತಾ, ಅಯೋಧ್ಯೆಯಿಂದ ರಾಜ್ಯಭಾರ ಮಾಡುತ್ತಾನೆ.

## ಯುದ್ಧದಲ್ಲಿ ಗೆಲುವು
ರಘುವು ವಂಕ್ಷು, ಕಾಂಬೋಜ, ಪಾಮೀರರು, ಹೂಣರು, (ಬಿಳಿಯ ಹುನ್ ಜನಾಂಗ) ಮ್ಲೇಂಛರು ಮತ್ತು ಇತರ ಹೀನಕುಲಗಳನ್ನು ಸೋಲಿಸಿ ಅವರ ರಾಜ್ಯಗಳನ್ನು ಗೆದ್ದು ವಶ ಪಡಿಸಿ ಕೊಂಡನು ಎಂದು ಉಲ್ಲೇಖವಿದೆ.

## ಕೀರ್ತಿ
ಸತ್ಯವಂತ ದೊರೆ ದಿಲೀಪನಿಗೆ ಬಹುಕಾಲದ ತಪಸ್ಸಿನ ಬಳಿಕ ಜನಿಸಿದ ರಘುವು, ತನ್ನ ತಂದೆಗೆ ೧೦೦ ಅಶ್ವಮೇಧಯಾಗ ಮಾಡಿದ ಪುಣ್ಯ ಲಭಿಸಲು ಇಂದ್ರನೊಡನೆ ಹೋರಾಡಿ ಗೆಲ್ಲುತ್ತಾನೆ.
ವಿಶ್ವಜಿತ್ ಎಂಬ ಬಹು ದೊಡ್ಡ ಯಾಗ ಮಾಡಿ, ತನ್ನ ಎಲ್ಲಾ ಸಂಪತ್ತನ್ನೂ ದಾನ ಮಾಡಿದ ಶ್ರೇಯ ರಘುವಿನದು.

## ದಾನ ಮಾಡುವಿಕೆ
ವಾರತಂತ ಋಷಿಯ ಶಿಷ್ಯನಾದ ಕೌತ್ಸ್ಯ ಎಂಬವನು ತನ್ನ ಶಿಷ್ಯವೃತ್ತಿಮುಗಿದ ನಂತರ ಗುರುವಿಗೆ ಏನು ಗುರುದಕ್ಷಿಣೆ ನೀಡಲಿ ಎಂದು ಕೇಳುವನು. ಅದಾಗ ವಾರತಂತರು ಹದಿನಾಲ್ಕು ಕೋಟಿ ವರಹ ನೀಡು ಎಂದು ಕೇಳುವರು. ದಾರಿ ಕಾಣದ ಕೌತ್ಸ್ಯ, ರಾಜ ರಘುವಿನ ಬಳಿ ಸಹಾಯ ಬೇಡುತ್ತಾನೆ. ತನ್ನ ಬೊಕ್ಕಸವನ್ನು ಬರಿದು ಮಾಡಿದರೂ, ವಾರತಂತ ಋಷಿಯ ಬೇಡಿಕೆಯನ್ನು ತೀರಿಸಲು ಆಗುವುದಿಲ್ಲ. ಅದಾಗ ಕುಬೇರನ ಖಜಾನೆಯನ್ನು ರಘುವು ಯುದ್ಧ ಮಾಡಿ ಗೆಲ್ಲುತ್ತಾನೆ. ಬೇಡಿ ಬಂದ ಯಾಚಕನ ಮನವಿಗಾಗಿ, ಅವನ ಗುರುದಕ್ಷಿಣೆಗಾಗಿ ಇಷ್ಟು ಶ್ರಮ ವಹಿಸಿದ ರಘುವನ್ನು ಕುಬೇರ ಮನದುಂಬಿ ಹಾರೈಸುತ್ತಾನೆ. 
ವಾರತಂತ ಋಷಿಯು ನಿನಗಿಂತಲೂ ಕೀರ್ತಿವಂತನಾದ ಮಗನು ನಿನಗೆ ಹುಟ್ಟಲಿ ಎಂದು ಹರಸುತ್ತಾನೆ. ಅದಾಗ ಜನಿಸಿದ ಮಗನೇ ಮಹಾ ಪರಾಕ್ರಮಶಾಲಿಯಾದ ಅಜ.

## ಕವಿಕಾವ್ಯದಲ್ಲಿ ರಘು
ಕಾಳಿದಾಸನ ರಘುವಂಶ ಕಾವ್ಯದಲ್ಲಿ ರಘುವೇ ನಾಯಕ.
ಆ ಕಾವ್ಯದ ೧ ಭಾಗವಾದ ಅನುಷ್ಟುಪ್ ನಿಂದ ಕಡೆಯ ಭಾಗವಾದ ಹರಿಣಿಯ ವರೆಗಿನ ೨೧ ಭಾಗಗಳಲ್ಲಿ ರಘುವಿನ ಗುಣಗಾನವಿದೆ.
 ಮಹಾವಿಷ್ಣು ಶ್ರೀರಾಮನ ರೂಪ ತಾಳಿದಾಗ, ರಘುವಿನ ವಂಶದವನಾದ್ದರಿಂದ ರಘುನಂದನ, ರಘುವರ, ರಘುವೀರ, ರಘುಕುಲ ನಾಯಕ ಎಂದು ಕರೆಸಿಕೊಳ್ಳುತ್ತಾನೆ.
೧೦ನೆ ಶತಮಾನದ ಕಾಶ್ಮೀರದ ಕವಿ ವಲ್ಲಭದೇವ,೧೪ ಶತಮಾನದ ಕವಿ ಮಲ್ಲಿನಾಥ  ಇವರುಗಳು ಸಹ ರಘುವಿನ ಬಗ್ಗೆ ಗ್ರಂಥ ಬರೆದಿದ್ದಾರೆ.

* http://www.amazon.in/Ancient-Indian-Dynasties-1-V-S-Misra/dp/8172764138
* http://www.sacred-texts.com/hin/sha/sha15.htm
* http://www.freeindia.org/biographies/greatpoets/kalidas/page3.htm 
* http://www.indianetzone.com/32/raghu_great_grandfather_lord_rama.htm
* http://www.jatland.com/home/Raghu
* https://books.google.co.in/books?isbn=8126906154
* https://en.wikipedia.org/wiki/Special:BookSources/0283992573

## ಉಲ್ಲೇಖಗಳು 
ವರ್ಗ:ಹಿಂದೂ ಋಷಿಗಳು
ಅಮರಾವತಿ (ರಾಜಧಾನಿ)

**ಅಮರಾವತಿ** ಆಂಧ್ರ ಪ್ರದೇಶ ರಾಜ್ಯದ ಹೊಸ ರಾಜಧಾನಿಯಾಗಿದೆ. ಈ ನಗರ ಆಂಧ್ರ ಪ್ರದೇಶ ರಾಜಧಾನಿ ಪ್ರಾಂತ್ಯಕ್ಕೆ ಸೇರಿರುವ ಗುಂಟೂರು ಜಿಲ್ಲೆಯ ಕೃಷ್ಣ ನದಿಯ ದಕ್ಷಿಣ ದಡದಲ್ಲಿದೆ. ಈ ಯೋಜನಾಬದ್ಧ ನಗರದ ಶಂಕುಸ್ಥಾಪನೆ ಪ್ರಧಾನಿ ನರೇಂದ್ರ ಮೋದಿಯವರಿಂದ ೨೦೧೫ ಅಕ್ಟೋಬರ್ ೨೨ರಂದು ನಡೆಯಿತು. ಗುಂಟೂರು ಮತ್ತು ವಿಜಯವಾಡ ರಾಜಧಾನಿಗೆ ಸಮೀಪವಿರುವ ಪ್ರಮುಖ ನಗರಗಳು.

## ಹೆಸರಿನ ಹಿನ್ನಲೆ 
ಹೊಸ ರಾಜಧಾನಿಗೆ ಗುಂಟೂರು ಜಿಲ್ಲಿಯಲ್ಲಿಯೇ ಇರುವ ಐತಿಹಾಸಿಕ ಸ್ಥಳ ಹೆಸರಿಡಲಾಗಿದೆ. ಅದು ಬೌದ್ಧರ ಸಾಂಸ್ಕೃತಿಕ ಕೇಂದ್ರವಾಗಿತ್ತು ಮತ್ತು ಶಾತವಾಹನರ ರಾಜಧಾನಿಯೂ ಆಗಿತ್ತು.

### ಶಂಕುಸ್ಥಾಪನೆ 
ನಗರದ ಶಂಕುಸ್ಥಾಪನೆ ೨೨ ಅಕ್ಟೋಬರ್ ೨೦೧೫ರಂದು ಭಾರತದ ಪ್ರಧಾನಿ ನರೇಂದ್ರ ಮೋದಿ ಉದ್ದಂಡರಾಯುನಿಪಾಲೇಮ್‍ನಲ್ಲಿ ನೆರವೇರಿಸಿದರು. ಆಂಧ್ರಪ್ರದೇಶ ಮುಖ್ಯಮಂತ್ರಿ ಚಂದ್ರಬಾಬು ನಾಯ್ಡು, ತೆಲಂಗಾಣ ಮುಖ್ಯಮಂತ್ರಿ ಕೆ. ಚಂದ್ರಶೇಖರ್ ರಾವ್, ಜಪಾನಿನ ಆರ್ಥಿಕ ವ್ಯಾಪಾರ ಮತ್ತು ಉದ್ಯಮ ಸಚಿವ ಯೋಸುಕೆ ತಕಗಿ, ಮತ್ತು ಸಿಂಗಪುರದ ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವ, ಎಸ್. ಈಶ್ವರನ್ ಹಾಜರಿದ್ದರು.

### ವಸ್ತುತಃ ರಾಜಧಾನಿ 
ಅಕ್ಟೋಬರ್ ೨೦೧೬ರ ವೇಳೆಗೆ, ಆಂಧ್ರ ಪ್ರದೇಶ ರಾಜ್ಯ ಸರ್ಕಾರದ ಬಹುತೇಕ ವಿಭಾಗಗಳು ಮತ್ತು ಅಧಿಕಾರಿಗಳು ಅಮರಾವತಿಯ ವೆಲಗಪುಡಿಯಿಂದ ಮಧ್ಯಂತರ ಸೌಲಭ್ಯಗಳೊಂದೆಗೆ ಕಾರ್ಯವಹಿಸುತ್ತಿದ್ದಾರೆ. ಕೆಲವೇ ಸಿಬ್ಬಂದಿ ಹೈದರಾಬಾದಿನಲ್ಲಿ ಹಿಂದುಳಿದ ಕಾರ್ಯವಹಿಸುತ್ತಿದ್ದಾರೆ. ಆಂಧ್ರ ಪ್ರದೇಶದ ಮುಖ್ಯಮಂತ್ರಿ ಎನ್. ಚಂದ್ರಬಾಬು ನಾಯ್ಡು ಏಪ್ರಿಲ್ ೨೦೧೬ರಿಂದ ವೆಲಗಪುಡಿಯಲ್ಲಿ ಕೆಲಸ ಆರಂಭಿಸಿದರು. ಪ್ರಸ್ತುತ ಆಂಧ್ರ ಪ್ರದೇಶದ ವಿಧಾನಸಭೆ ಹೈದರಾಬಾದಿನಲ್ಲಿ ಉಳಿದಿದೆ ಆದರೆ ೨೦೧೭ರಲ್ಲಿ ಮಧ್ಯಂತರ ಶಾಸಕಾಂಗ ಕಟ್ಟಡಗಳು ಪೂರ್ಣಗೊಂಡ ನಂತರ ವೆಲಗಪುಡಿಗೆ ಅದನ್ನು ಸ್ಥಳಾಂತರಿಸಲು ಯೋಜನೆ ಇದೆ.

## ಭೂಗೋಳ 
ನಗರವನ್ನು ಗುಂಟೂರು ಜಿಲ್ಲೆಯ ಕೃಷ್ಣಾ ನದಿಯ ದಂಡೆಯಲ್ಲಿ ನಿರ್ಮಿಸಲಾಗುತ್ತಿದೆ. ನಗರವು ವಿಜಯವಾಡದಿಂದ ೧೨ ಕಿಲೋಮೀಟರ್ ನೈಋತ್ಯಕ್ಕೆ ಮತ್ತು ಗುಂಟೂರಿಂದ ೨೪ ಕಿಲೋಮೀಟರ್ ಉತ್ತರಕ್ಕೆ ಇರುತ್ತದೆ.

## ಆಡಳಿತ 
### ಕಾರ್ಯನಿರ್ವಹಣೆ 
ಅಮರಾವತಿಯ ನಗರ ಯೋಜನೆ ಚಟುವಟಿಕೆಗಳನ್ನು ಆಂಧ್ರಪ್ರದೇಶ ರಾಜಧಾನಿ ಪ್ರಾಂತ್ಯ ಅಭಿವೃದ್ಧಿ ಪ್ರಾಧಿಕಾರ ಕೈಗೊಂಡಿದೆ. ವೆಲಗಪುಡಿಯ ರಾಜ್ಯ ಸರ್ಕಾರದ ಸಚಿವಾಲಯ ಸರ್ಕಾರಿ ನೌಕರರಿಗೆ ಆಡಳಿತ ಘಟಕವಾಗಿದೆ.

### ಅಧಿಕಾರ ವ್ಯಾಪ್ತಿಮತ್ತು ಯೋಜನೆಗಳು 
ರಾಜಧಾನಿಯು ೨೧೭.೨೩ ಚದುರ ಕಿಮಿ (೮೩.೮೭ ಚದರ ಮೈಲಿ) ವಿಸ್ತೀರ್ಣದಲ್ಲಿ ಹರಡಿದೆ. ಮಂಗಳಗಿರಿ, ತುಲ್ಲೂರು ಮತ್ತು ತಡೇಪಲ್ಲಿ ಮಂಡಲಗಳ ಹಳ್ಳಿಗಳನ್ನು ಒಳಗೊಂಡಿದೆ. ಸುಮಾರು ೪ ಬಿಲಿಯನ್ ಡಾಲರ್ ವೆಚ್ಚದಲ್ಲಿ ನಿರ್ಮಾಣವಾಗುತ್ತಿರುವ ಹೊಸ ನಗರಕ್ಕೆ ಕೇಂದ್ರ ಸರ್ಕಾರದಿಂದ ಬಹಳಷ್ಟು ಆರ್ಥಿಕ ಬೆಂಬಲ ದೊರೆತಿದೆ. ಪ್ರಸ್ತುತ ಉದ್ದೇಶಿತ ಪ್ರದೆಶ ೩೦ ಹಳ್ಳಿಗಳನ್ನೊಳಗೊಂಡು ೩೫೦೦೦ ಎಕರೆ ಹರಡಿದೆ.

## ಸಾರಿಗೆ ವ್ಯವಸ್ಥೆ 
ವಿಜಯವಾಡ-ಅಮರಾವತಿ ಮತ್ತು ಗುಂಟೂರು-ತುಲ್ಲೂರು ರಸ್ತೆಗಳು ಕ್ರಮವಾಗಿ ವಿಜಯವಾಡ ಮತ್ತು ಗುಂಟೂರು ನಗರಗಳಿಂದ ಅಮರಾವತಿಗೆ ಸಂಪರ್ಕ ಕಲ್ಪಿಸುತ್ತವೆ. ಎ.ಪಿ.ಎಸ್.ಆರ್.ಟಿ.ಸಿ ಬಸ್ಸುಗಳು ವಿಜಯವಾಡದ ನೆಹರು ಬಸ್ ನಿಲ್ದಾಣದಿಂದ ಮತ್ತು ಗುಂಟೂರು ಎನ್.ಟಿ.ಆರ್ ಬಸ್ ನಿಲ್ದಾಣದಿಂದ ಈ ಮಾರ್ಗದಲ್ಲಿ ಕಾರ್ಯ ನಿರ್ವಹಿಸುತ್ತವೆ. ಅಮರಾವತಿ ಸೀಡ್ ಕ್ಯಾಪಿಟಲ್ ರಸ್ತೆಯನ್ನು ರಾಷ್ಟ್ರೀಯ ಹೆದ್ದಾರಿ ೧೬ರಿಂದ ರಾಜಧಾನಿಗೆ ಪ್ರವೇಶಿಸಲು ಪ್ರಸ್ತಾಪಿಸಲಾಗಿದೆ.

ಎ.ಪಿ.ಎಸ್.ಆರ್.ಟಿ.ಸಿ ಎರಡು ಡಿಪೊಗಳು (ಪೂರ್ವ/ಪಶ್ಚಿಮ) ಮತ್ತು ಒಂಬತ್ತು ಉತ್ತಮ ದರ್ಜೆಯ ಟರ್ಮಿನಲ್‍ಗಳನ್ನು ನಿರ್ಮಿಸಲಿದೆ. ಅವುಗಳ ತಮ್ಮ ವಿನ್ಯಾಸ ಮತ್ತು ನಗರದ ಪ್ರಯಾಣಿಕರ ಅನುಕೂಲಕ್ಕೆ ಪ್ರಸಿದ್ದವಾಗಲಿವೆ.

## ಉಲ್ಲೇಖಗಳು 
ವರ್ಗ:ಭಾರತದ ಪಟ್ಟಣಗಳು
ನ್ಯಾಷನಲ್ ಲೈಬ್ರರಿ ಇಸ್ರೇಲ್

**ನ್ಯಾಷನಲ್ ಲೈಬ್ರರಿ ಇಸ್ರೇಲ್** (הספרייה הלאומית - HaSifria HaLeumit - **National Library of Israel**) ಆಫ್ ಇಸ್ರೇಲ್ ರಾಜ್ಯದ ರಾಷ್ಟ್ರೀಯ ಗ್ರಂಥಾಲಯ. ಇದು ಹೀಬ್ರೂ ವಿಶ್ವವಿದ್ಯಾಲಯದ ಜೆರುಸಲೆಮ್  ರಲ್ಲಿ ಕ್ಯಾಂಪಸ್ ಮೇಲೆ. ನ್ಯಾಷನಲ್ ಲೈಬ್ರರಿ ಆಫ್ ಯಹೂದಿ ವಿಶ್ವದ ಅತಿದೊಡ್ಡ ಸಂಗ್ರಹಣೆಯ ಹೊಂದಿದ್ದಾರೆ, ಮತ್ತು ಅನೇಕ ಅಪರೂಪದ ಮತ್ತು ಅನನ್ಯ ಹಸ್ತಪ್ರತಿಗಳು, ಪುಸ್ತಕಗಳು ಮತ್ತು ಹಸ್ತಕೃತಿಗಳು ಭಂಡಾರ. ಗ್ರಂಥಾಲಯದ ಧ್ಯೇಯ ಯಾವುದೇ ಭಾಷೆಯಲ್ಲಿ, ಇಸ್ರೇಲ್ ಪ್ರಕಟವಾದ ಎಲ್ಲಾ ವಸ್ತುಗಳ ಪ್ರತಿಗಳು ಪಡೆಯುವುದು; ಇಸ್ರೇಲ್, ಇಸ್ರೇಲ್ ಜಮೀನು, ವಿಷಯದ ಎಲ್ಲಾ ಪ್ರಕಟಣೆಗಳನ್ನು ಜುದಾಯಿಸಂ ಮತ್ತು ಯಹೂದ್ಯರ, ವಿಶ್ವದ ಯಾವುದೇ ದೇಶದ, ಯಾವುದೇ ಭಾಷೆಯಲ್ಲಿ ಪ್ರಕಟಿಸಲಾಗಿದೆ; ಮತ್ತು ಎಲ್ಲಾ ವಸ್ತು ಹೀಬ್ರೂ ಅಥವಾ (ಉದಾಹರಣೆಗೆ ಯಿಡ್ಡಿಷ್ ಮತ್ತು ಕಾಡಿನೋ ಪ್ರಕಾರ) ಯಹೂದಿ ವಲಸೆ ಮಾತನಾಡುವ ಯಾವುದೇ ಭಾಷೆಗಳಲ್ಲಿ ಪ್ರಕಟಿಸಿದರು.

## ಗ್ಯಾಲರಿ 

Ardon Windows JNUL.jpg|
Reading room of the National Library of Israel.jpg|

## ಬಾಹ್ಯ ಕೊಂಡಿಗಳು 
* ನ್ಯಾಷನಲ್ ಲೈಬ್ರರಿ ಇಸ್ರೇಲ್ 

ವರ್ಗ:ಇಸ್ರೇಲ್
ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1994

**ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1994** ಕರ್ನಾಟಕದ ಹತ್ತನೆಯ ವಿಧಾನಸಬೆಗೆ ನಡೆದ ಚುನಾವಣೆ. ಎರಡು ಹಂತಗಳಲ್ಲಿ ನವೆಂಬರ್ 26 ಮತ್ತು ಡಿಸೆಂಬರ್ 1 1994ರಲ್ಲಿ 224 ವಿಧಾನಸಭೆಯ ಸ್ಥಾನಗಳಿಗೆ ಮತದಾನ ನಡೆಯಿತು ಮತ್ತು ಜನತಾ ದಳವು ಅಧಿಕಾರಕ್ಕೆ ಬಂದು ಹೆಚ್. ಡಿ. ದೇವೇಗೌಡ ಮುಖ್ಯಮಂತ್ರಿಯಾದರು. ಇದು ಹತ್ತನೆಯ ಕರ್ನಾಟಕ ವಿಧಾನಸಬೆಯಾಗಿದ್ದು 25 ಡಿಸೆಂಬರ್ 1994 ರಿಂದ 22 ಜೂಲೈ 1999ರವರೆಗೂ ಆಸ್ತಿತ್ವದಲ್ಲಿತ್ತು ಮತ್ತು ಕೊನೆಯಲ್ಲಿ ವಿಸರ್ಜಿಸಲ್ಪಟ್ಟಿತು. ಇದರ ಕಾಲಮಾನದಲ್ಲಿ ಹೆಚ್. ಡಿ. ದೇವೇಗೌಡ ಮತ್ತು ಜೆ. ಹೆಚ್. ಪಟೇಲ್ ಮುಖ್ಯಮಂತ್ರಿಗಳಾಗಿದ್ದರು.

## ಆಧಾರ
*STATISTICAL REPORT ON GENERAL ELECTION, 1994 TO THE LEGISLATIVE ASSEMBLY OF KARNATAKA ELECTION  Retrieved on 2016-12-01
*Karnataka Legislative Assembly election, 1994 Retrieved on 2016-12-01
*Karnataka Legislative Assembly Retrieved on 2016-12-01

ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಪಾದ

thumb
**ಪಾದ** ಅನೇಕ ಕಶೇರುಕಗಳಲ್ಲಿ ಕಂಡುಬರುವ ಒಂದು ಶಾರೀರಿಕ ರಚನೆ. ಅದು ಅವಯವದ ಕೊನೆಯ ಭಾಗ ಮತ್ತು ಭಾರವನ್ನು ಹೊರುತ್ತದೆ ಹಾಗೂ ಚಲನೆಗೆ ಅವಕಾಶ ನೀಡುತ್ತದೆ. ಪಾದಗಳಿರುವ ಅನೇಕ ಪ್ರಾಣಿಗಳಲ್ಲಿ, ಪಾದವು ಕಾಲಿನ ಕೊನೆಯ ಭಾಗದಲ್ಲಿರುವ ಒಂದು ಪ್ರತ್ಯೇಕ ಅಂಗ ಮತ್ತು ಪಂಜಗಳು ಅಥವಾ ಉಗುರುಗಳನ್ನು ಒಳಗೊಂಡಂತೆ ಒಂದು ಅಥವಾ ಹೆಚ್ಚು ಖಂಡಗಳು ಅಥವಾ ಮೂಳೆಗಳಿಂದ ರಚಿತವಾಗಿರುತ್ತದೆ.

ಮಾನವನ ಪಾದ ೨೬ ಮೂಳೆಗಳು, ೩೩ ಕೀಲುಗಳು, ಮತ್ತು ನೂರಕ್ಕಿಂತ ಹೆಚ್ಚು ಸ್ನಾಯುಗಳು, ಸ್ನಾಯುರಜ್ಜುಗಳು, ಮತ್ತು ಅಸ್ಥಿರಜ್ಜುಗಳನ್ನು ಹೊಂದಿರುವ ಒಂದು ಬಲಿಷ್ಠ ಮತ್ತು ಸಂಕೀರ್ಣವಾದ ಯಾಂತ್ರಿಕ ರಚನೆ.

ಪಾದವನ್ನು ಹಿಂಪಾದ, ಮಧ್ಯಪಾದ, ಮತ್ತು ಮುಂಪಾದ ಎಂದು ಉಪವಿಭಾಗ ಮಾಡಬಹುದು.

ಅವುಗಳ ಸ್ಥಳ ಮತ್ತು ಕ್ರಿಯೆಯ ಕಾರಣ, ಪಾದಗಳು ಅಥ್ಲೀಟ್ಸ್ ಫ಼ುಟ್, ಕಾಲ್ಬೆರಳೂತಗಳು, ಒಳಬೆಳೆದ ಉಗುರುಗಳು, ಮಾರ್ಟನ್‍ನ ನರಗೆಡ್ಡೆ, ಅಂಗಾಲಿನ ತಂತುಕೋಶದ ಊತ, ಅಂಗಾಲಿನ ನರವುಲಿಗಳು ಮತ್ತು ಒತ್ತಡದ ಮೂಳೆಮುರಿತಗಳನ್ನು ಒಳಗೊಂಡಂತೆ, ವಿವಿಧ ಸಂಭಾವ್ಯ ಸೋಂಕುಗಳು ಮತ್ತು ಗಾಯಗಳಿಗೆ ಒಡ್ಡಲ್ಪಡುತ್ತವೆ. ಜೊತೆಗೆ, ವಕ್ರಪಾದ ಅಥವಾ ಚಪ್ಪಟೆ ಪಾದವನ್ನು ಒಳಗೊಂಡಂತೆ, ಪಾದದ ಆಕಾರ ಮತ್ತು ಕ್ರಿಯೆಯ ಮೇಲೆ ಪರಿಣಾಮ ಬೀರುವ ಅನೇಕ ಆನುವಂಶಿಕ ಅಸ್ವಸ್ಥತೆಗಳಿವೆ.

*
ಅಂಘ್ರಿ

**ಅಂಘ್ರಿ** ಪದವು ಈ ಕೆಳಗಿನವುಗಳನ್ನು ನಿರ್ದೇಶಿಸಬಹುದು:
* ಅನೇಕ ಕಶೇರುಕಗಳಲ್ಲಿ ಕಂಡುಬರುವ ಒಂದು ಶಾರೀರಿಕ ರಚನೆಯಾದ ಪಾದ
* ಸಸ್ಯಗಳಲ್ಲಿ ಸಾಮಾನ್ಯವಾಗಿ ಮಣ್ಣಿನ ಮೇಲ್ಮೈ ಕೆಳಗೆ ಇರುವ ಅಂಗವಾದ ಬೇರು
* ಭಾರ ಹೊರುವ ಮತ್ತು ಚಲನೆಯ ಶಾರೀರಿಕ ರಚನೆಯಾದ ಕಾಲು
ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1989

**ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1989** – ಕರ್ನಾಟಕದ ಒಂಬತ್ತನೆ ವಿಧಾನಸಭೆಗೆ ಚುನಾವಣೆಗಳು 1989ರಲ್ಲಿ ನಡೆದು ಕಾಂಗ್ರೆಸ್ ಪಕ್ಷವು ಅಧಿಕಾರ ಪಡೆಯಿತು. ಹಿಂದಿನ 1983ರ ವಿಧಾನಸಭೆಯಲ್ಲಿನ ಸ್ಥಾನಗಳಿಗಿಂತ ಕಾಂಗ್ರೆಸ್ 113 ಹೆಚ್ಚಿನ ಸ್ಥಾನಗಳನ್ನು ಪಡೆಯಿತು ಮತ್ತು ವೀರೇಂದ್ರ ಪಾಟೀಲ್ ಮುಖ್ಯಮಂತ್ರಿಯಾದರು. ಒಂಬತ್ತನೆಯ ವಿಧಾನಸಭೆಯು 18 ಡಿಸೆಂಬರ್ 1989ರಿಂದ 20  ಸೆಪ್ಟಂಬರ್ 1994ರ ವರೆಗೆ ಆಸ್ತಿತ್ವದಲ್ಲಿತ್ತು ಮತ್ತು ಕೊನೆಗೆ ವಿಸರ್ಜಿಸಲ್ಪಟ್ಟಿತು. ಈ ಅವಧಿಯಲ್ಲಿ ವೀರೇಂದ್ರ ಪಾಟೀಲ್ ಅಲ್ಲದೆ ಕಾಂಗ್ರೆಸ್‌ನ ಎಸ್. ಬಂಗಾರಪ್ಪ ಮತ್ತು ವೀರಪ್ಪ ಮೊಯ್ಲಿ ಸಹ ಮುಖ್ಯಮಂತ್ರಿಯಾದರು. ಒಬ್ಬತ್ತನೆಯ ವಿಧಾನಸಭೆಯ ಅವಧಿಯಲ್ಲಿ ಕಾಂಗ್ರೆಸ್‌ನ ಎಸ್. ಎಂ. ಕೃಷ್ಣ ಮತ್ತು ವಿ. ಎಸ್. ಕೌಜಲಗಿ ಅವರು ವಿಧಾನಸಭೆಯ ಸ್ಪೀಕರ್ ಆಗಿದ್ದರು. 

## ಆಧಾರಗಳು
*STATISTICAL REPORT ON GENERAL ELECTION, 1989 TO THE LEGISLATIVE ASSEMBLY OF KARNATAKA ELECTION Retrieved on 2016-12-01
*Karnataka Legislative Assembly election, 1989 Retrieved on 2016-12-01
*Karnataka Legislative Assembly election, 1984 Retrieved on 2016-12-01
*Karnataka Legislative Assembly Retrieved on 2016-12-01

ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1978

**ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1978** – ಕರ್ನಾಟಕದ ಆರನೆಯ ವಿಧಾನಸಭೆಗೆ ಚುನಾವಣೆಗಳು. ಇದು ತುರ್ತುಪರಿಸ್ಥಿಯು ಕೊನೆಗೊಂಡು ಕೇಂದ್ರದಲ್ಲಿ ಜನತಾ ಪಕ್ಷ ಅಧಿಕಾರಕ್ಕೆ ಬಂದ ನಂತರದ ಮೊದಲ ಕರ್ನಾಕದ ವಿಧಾನಸಭೆ ಚುನಾವಣೆ. ಹಿಂದೆ 1972ರಿಂದ ಮುಖ್ಯಮಂತ್ರಿಯಾಗಿದ್ದ ಡಿ. ದೇವರಾಜ ಅರಸ್ ಸರಕಾರವನ್ನು ವಜಾಗೊಳಿಸಿ ವಿಧಾನಸಭೆಯನ್ನು 1977ರಲ್ಲಿ ವಿಸರ್ಜಿಸಲಾಗಿತ್ತು. ದೇವರಾಜ ಅರಸ್ ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐ)ನ ಕರ್ನಾಟಕದ ನೇತಾರಾಗಿ ಮುಂದುವರೆದಿದ್ದರು. ಹೀಗಾಗಿ ಅವರೇ ಮತ್ತೆ ಮುಖ್ಯಮಂತ್ರಿಯಾದರು. ಹಿಂದುಳಿದ ವರ್ಗಗಳು ಏಳಿಗೆಗಾಗಿ ಹಲವು ಯೋಜನೆಗಳು ಮತ್ತು ಭೂಸುದಾರಣೆಗಳು ಅವರ ಕೈಹಿಡಿದು ಅಧಿಕಾರಕ್ಕೆ ತಂದವೆಂದು ವ್ಯಾಖ್ಯಾನಿಸಲಾಗಿದೆ.
## ಪಲಿತಾಂಶ
## ಆಧಾರಗಳು
*Karnataka Legislative Assembly election, 1978 Retrieved on 2016-12-03
*Karnataka Legislative Assembly Retrieved on 2016-12-01

## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1972

**ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1972** – ಇದು ಮೈಸೂರು ರಾಜ್ಯದ  ಐದನೆಯ ವಿಧಾನಸಭೆಗೆ ಚುನಾವಣೆಗಳು (ಮೈಸೂರು ರಾಜ್ಯವನ್ನು ಕರ್ನಾಟಕ ಎಂದು ನವೆಂಬರ್ 1 1973ರಲ್ಲಿ ಮರುಹೆಸರಿಸಲಾಯಿತು). 1969ರ ಕಾಂಗ್ರೆಸ್ ವಿಭಜನೆಯ ನಂತರದ ರಾಜ್ಯದ ಮೊದಲ ವಿಧಾನಸಭೆ ಚುನಾವಣೆ. ಈ ವಿಭಜನೆಗೂ ತುಸು ಮುಂಚಿನಿಂದ (29 ಮೇ 1968ರಿಂದ)  ಮುಖ್ಯಮಂತ್ರಿಯಾಗಿದ್ದ ವೀರೇಂದ್ರ ಪಾಟೀಲ್‌ರು ಕಾಂಗ್ರೆಸ್ (ಒ) ಅಥವಾ ಸಂಸ್ಥಾ ಕಾಂಗ್ರೆಸ್‌ ಸೇರಿದರೆ ಡಿ. ದೇವರಾಜ ಅರಸ್‌ರನ್ನೂ ಒಳಗೊಂಡು ಇತರರು ಇಂದಿರಾ ಗಾಂಧಿ ಬಣದ ಕಾಂಗ್ರೆಸ್‌ಗೆ ಸೇರಿದರು. ವಿಭಜನೆಯ ನಂತರ ವೀರೇಂದ್ರ ಪಾಟೀಲರು ಮುಖ್ಯಮಂತ್ರಿಯಾಗಿ ಮುಂದುವರೆದರು. ಆದರೆ ಚುನಾವಣೆಯಲ್ಲಿ ಕಾಂಗ್ರೆಸ್‌ನ ಇಂದಿರಾ ಬಣ ಗೆಲುವು ಪಡೆಯಿತು ಮತ್ತು ದೇವರಾಜ ಅರಸ್‌ ಮುಖ್ಯಮಂತ್ರಿಯಾದರು. ವಿಧಾನಸಭೆಯು 24 ಮಾರ್ಚ್ 1972 ರಿಂದ 8 ಜೂನ್ 31 ಡಿಸೆಂಬರ್ 1977ರ ವರೆಗೂ ಆಸ್ತಿತ್ವದಲ್ಲಿದ್ದು ವಿಸರ್ಜಿಸಲ್ಪಟ್ಟಿತು. ಈ ಅವಧಿಯಲ್ಲಿ ಕಾಂಗ್ರೆಸ್‌ನ ಕೆ. ಎಸ್. ನಾಗರತ್ನಮ್ಮ ಅವರು ಸ್ಪೀಕರ್ ಆಗಿದ್ದರು.
## ಪಲಿತಾಂಶ
## ಆಧಾರಗಳು
*Karnataka Legislative Assembly election, 1978 Retrieved on 2016-12-03
*Karnataka Legislative Assembly Retrieved on 2016-12-03

## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1983

**ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1983** – ಕರ್ನಾಟಕದ ಏಳನೆಯ ವಿಧಾನಸಭೆಗೆ ಚುನಾವಣೆಗಳು. ಈ ಚುನಾವಣೆಯಲ್ಲಿ ಜನತಾ ಪಕ್ಷವು ಅತಿದೊಡ್ಡ ಪಕ್ಷವಾಗಿ ಹೊರಹೊಮ್ಮಿತು ಮತ್ತು ಇತರ ಪಕ್ಷಗಳ ಬೆಂಬಲದೊಂದಿಗೆ ರಾಮಕೃಷ್ಣ ಹೆಗಡೆಯವರು ಮುಖ್ಯಮಂತ್ರಿಯಾದರು. ಹಿಂದಿನ 1978ರ ವಿಧಾನಸಭೆಯಲ್ಲಿನ ಸ್ಥಾನಗಳಿಗಿಂತ ಜನತಾ ಪಕ್ಷವು 36 ಹೆಚ್ಚು ಸ್ಥಾನಗಳನ್ನು ಪಡೆದರೆ ಕಾಂಗ್ರೆಸ್ 67 ಕಡಿಮೆ ಸ್ಥಾನಗಳನ್ನು ಪಡೆಯಿತು. ಕರ್ನಾಟಕದಲ್ಲಿ ಮೊದಲ ಬಾರಿಗೆ ಕಾಂಗ್ರೇಸೇತರ ಪಕ್ಷವು ಅಧಿಕಾರಕ್ಕೆ ಬಂತು. ಏಳನೆಯ ವಿಧಾನಸಭೆಯು 24 ಜೂಲೈ 1983 ರಿಂದ 2  ಜನವರಿ 1985ರ ವರೆಗೆ ಆಸ್ತಿತ್ವದಲ್ಲಿತ್ತು ಮತ್ತು ಜನತಾ ಪಕ್ಷವು ಲೋಕಸಭೆ ಚುನಾವಣೆಯಲ್ಲಿ ತೀರಾ ಕಡಿಮೆ ಸ್ಥಾನಗಳನ್ನು ಪಡೆದ ಕಾರಣಕ್ಕೆ ರಾಮಕೃಷ್ಣ ಹೆಗಡೆಯವರು ವಿಧಾನಸಭೆ ವಿಸರ್ಜಿಸಿ ಮತ್ತೆ ಜನಾಧೇಶ ಕೋರಿದರು. ಹೀಗಾಗಿ ಏಳನೆಯ ವಿಧಾನಸಭೆ ಅವಧಿಗೆ ಮುನ್ನವೇ ವಿಸರ್ಜನೆಗೊಂಡಿತು. ಈ ವಿಧಾನಸಭೆಯ ಅವಧಿಯಲ್ಲಿ ಜನತಾ ಪಕ್ಷದ ಡಿ. ಬಿ. ಚಂದ್ರೇಗೌಡ ವಿಧಾನಸಭೆಯ ಸ್ಪೀಕರ್ ಆಗಿದ್ದರು. 
## ಪಲಿತಾಂಶ
## ಆಧಾರಗಳು
*Karnataka Legislative Assembly election, 1983 Retrieved on 2016-12-02
*Karnataka Legislative Assembly election, 1985 Retrieved on 2016-12-02
*Karnataka Legislative Assembly Retrieved on 2016-12-01
## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1962

**ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1962** – ಇದು ಮೈಸೂರು ರಾಜ್ಯದ  ಮೂರನೆಯ ವಿಧಾನಸಭೆಗೆ ಚುನಾವಣೆ. ಚುನಾವಣೆಯ  ಮುಂಚೆ ಬಿ. ಡಿ. ಜತ್ತಿ ಮುಖ್ಯಮಂತ್ರಿಯಾಗಿದ್ದರು. ಕಾಂಗ್ರೆಸ್ ಪಕ್ಷಕ್ಕೆ ಬಹುಮತ ದೊರೆಯಿತು. ಎಸ್. ಆರ್. ಕಂಠಿ ಮುಖ್ಯಮಂತ್ರಿಯಾದರು. ಆದರೆ ಈ ವಿಧಾನಸಬೆಯ ಅವಧಿಯಲ್ಲಿಯೇ ಅವರು ತೀರಿಕೊಂಡ ಕಾರಣಕ್ಕೆ ಮತ್ತೆ ಎಸ್. ನಿಜಲಿಂಗಪ್ಪ ಮುಖ್ಯಮಂತ್ರಿಯಾದರು. ಈ ವಿಧಾನಸಭೆಯು 15 ಮಾರ್ಚ್ 1962 ರಿಂದ 28 ಫೆಬ್ರವರಿ 1967ರ ವರೆಗೂ ಆಸ್ತಿತ್ವದಲ್ಲಿತ್ತು. 
## ಪಲಿತಾಂಶ
## ಆಧಾರಗಳು
*Karnataka Legislative Assembly Retrieved on 2016-12-03
*List of Chief Ministers of Karnataka Retrieved on 2016-12-03
## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1967

**ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1967** – ಇದು ಮೈಸೂರು ರಾಜ್ಯದ  ನಾಲ್ಕನೆಯ ವಿಧಾನಸಭೆಗೆ ಚುನಾವಣೆಗಳು. ಚುನಾವಣೆಯ  ಮುಂಚೆ ಎಸ್. ನಿಜಲಿಂಗಪ್ಪ ಮುಖ್ಯಮಂತ್ರಿಯಾಗಿದ್ದರು ಮತ್ತ ಅವರದೇ ಕಾಂಗ್ರೆಸ್ ಪಕ್ಷಕ್ಕೆ ಬಹುಮತ ದೊರೆತ ಕಾರಣಕ್ಕೆ ಮುಖ್ಯಮಂತ್ರಿಯಾಗಿ ಮುಂದುವರೆದರು. ಆದರೆ ನಂತರದಲ್ಲಿ ಈ ವಿಧಾನಸಬೆಯ ಅವಧಿಯಲ್ಲಿಯೇ ವೀರೆಂದ್ರ ಪಟೇಲ್‌ರು ಮುಖ್ಯಮಂತ್ರಿಯಾದರು. ಈ ವಿಧಾನಸಭೆಯು 15 ಮಾರ್ಚ 1967 ರಿಂದ 14 ಏಪ್ರಿಲ್ 1971ರ ವರೆಗೂ ಆಸ್ತಿತ್ವದಲ್ಲಿತ್ತು ಮತ್ತು ವಿಸರ್ಜಿಸಲ್ಪಟ್ಟಿತು. 
## ಪಲಿತಾಂಶ
## ಆಧಾರಗಳು
*Karnataka Legislative Assembly Retrieved on 2016-12-03
## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1957

**ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1957** – ಇದು ಮೈಸೂರು ರಾಜ್ಯದ  ಎರಡನೆಯ ವಿಧಾನಸಭೆಗೆ ಚುನಾವಣೆ. ಇದು ಕರ್ನಾಟಕದ ಏಕೀಕರಣ ನಂತರದ ಮೊದಲ ವಿಧಾನಸಭೆ ಚುನಾವಣೆ. ಏಕೀಕೃತ ಕರ್ನಾಟಕದ ಮೊದಲ ಮುಖ್ಯಮಂತ್ರಿಯಾಗಿ ಎಸ್. ನಿಜಲಿಂಗಪ್ಪ ಅಧಿಕಾರ ಸ್ವೀಕರಿಸಿದ್ದರು ಮತ್ತು ಚುನಾವಣೆಯಲ್ಲಿ ಅವರೇ ನಾಯಕರಾಗಿದ್ದರು. ಚುನಾವಣೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಬಹುಮತ ಗಳಿಸಿತು. ಹೀಗಾಗಿ ಎಸ್. ನಿಜಲಿಂಗಪ್ಪನವರೇ ಮತ್ತೆ ಮುಖ್ಯಮಂತ್ರಿಯಾದರು. ಈ ವಿಧಾನಸಭೆಯು 10 ಜೂನ್ 1952ರಿಂದ 1 ಮಾರ್ಚ್ 1962ರವರೆಗೂ ಆಸ್ತಿತ್ವದಲ್ಲಿತ್ತು. ಈ ವಿಧಾನಸಭೆಯ ಅವಧಿಯಲ್ಲಿಯೇ ಬಿ. ಡಿ. ಜತ್ತಿಯವರು ಸಹ ಮುಖ್ಯಮಂತ್ರಿಯಾದರು
## ಪಲಿತಾಂಶ
## ಆಧಾರಗಳು
*Karnataka Legislative Assembly Retrieved on 2016-12-03
*List of Chief Ministers of Karnataka Retrieved on 2016-12-03
## ಉಲ್ಲೇಖ
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1951

**ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1951** – ಇದು ಮೈಸೂರು ರಾಜ್ಯದ ಸ್ವತಂತ್ರಾ ನಂತರದ ಮೊದಲನೆಯ ವಿಧಾನಸಭೆಗೆ ಚುನಾವಣೆ. ಈ ಚುನಾವಣೆಗಳು ಹಳೆಯ ಮೈಸೂರು ಪ್ರಾಂತಗಳಿಗೆ ಅನ್ವಯಿಸುತ್ತವೆ. ಹೀಗಾಗಿ ಒಟ್ಟು ಸ್ಥಾನಗಳಲ್ಲಿ ದೊಡ್ಡ ಮಟ್ಟದ ಬದಲಾವಣೆ ಕಾಣುತ್ತದೆ. ಇದನ್ನು ಮೊಟಕುಗೊಳಿಸಿದ ಕರ್ನಾಟಕದ ಭಾಗದ ಚುನಾವಣೆ ಎಂದು ಹೇಳಬಹುದು ಏಕೆಂದರೆ ಇದು ಕರ್ನಾಟಕದ ಏಕೀಕರಣಕ್ಕೂ ಮುಂಚಿನ ಚುನಾವಣೆ. ಒಟ್ಟು ಸ್ಥಾನಗಳು 99. ಚುನಾವಣೆಯಲ್ಲಿ 74 ಸ್ಥಾನಗಳನ್ನು ಕಾಂಗ್ರೆಸ್ ಪಡೆದರೆ, ಅತಿ ದೊಡ್ಡ ವಿರೋಧ ಪಕ್ಷವಾದ ಕಿಸಾನ್ ಮಜ್ದೂರ್ ಪ್ರಜಾ ಪಕ್ಷವು 8 ಸ್ಥಾನಗಳನ್ನು ಗಳಿಸಿದೆ. ಚುನಾವಣೆಯ ನಂತರ ಕೆ. ಚೆಂಗಲರಾಯ ರೆಡ್ಡಿ ಮುಖ್ಯಮಂತ್ರಿಯಾಗುತ್ತಾರೆ. ಈ ವಿಧಾನಸಭೆಯು 18 ಜೂನ್ 1952ರಿಂದ 31 ಮಾರ್ಚ್ 1957ರ ವರೆಗೂ ಆಸ್ತಿತ್ವದಲ್ಲಿತ್ತು. ಇದರ ಅವಧಿಯಲ್ಲಿಯೇ ಕರ್ನಾಟಕದ ಏಕೀಕರಣವಾಯಿತು (ಮೈಸೂರು ರಾಜ್ಯವಾಗಿ). ಈ ಅವಧಿಯಲ್ಲಿ ಕೆಂಗಲ್ ಹನುಮಂತಯ್ಯ, ಕಡಿದಾಳ್ ಮಂಜಪ್ಪ ಮತ್ತು ಎಸ್. ನಿಜಲಿಂಗಪ್ಪ ಸಹ ಮುಖ್ಯಮಂತ್ರಿಗಳಾದರು. 
## ಪಲಿತಾಂಶ
## ಆಧಾರಗಳು
*Karnataka Legislative Assembly Retrieved on 2016-12-03
*List of Chief Ministers of Karnataka Retrieved on 2016-12-03
## ಉಲ್ಲೇಖ
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಬೇರು

thumb|right|250px|ಹತ್ತಿ ಸಸ್ಯದ ಮುಖ್ಯ ಮತ್ತು ಪೂರಕ ಬೇರುಗಳು
ನಾಳೀಯ ಸಸ್ಯಗಳಲ್ಲಿ, **ಬೇರು** ಸಾಮಾನ್ಯವಾಗಿ ಮಣ್ಣಿನ ಮೇಲ್ಮೈ ಕೆಳಗೆ ಇರುವ ಸಸ್ಯದ ಅಂಗ. ಬೇರುಗಳು ವಾಯವೀಯ ಅಥವಾ ಗಾಳಿಗೊಡ್ಡಲ್ಪಟ್ಟವು ಕೂಡ ಆಗಿರಬಲ್ಲವು, ಅಂದರೆ ನೆಲದ ಮೇಲೆ ಬೆಳೆಯುವಂಥ ಅಥವಾ ವಿಶೇಷವಾಗಿ ನೀರಿನ ಮೇಲೆ ಬೆಳೆಯುವಂಥ. ಇದಲ್ಲದೆ, ಸಾಮಾನ್ಯವಾಗಿ ನೆಲದ ಕೆಳಗೆ ಕಂಡುಬರುವ ಕಾಂಡವೂ ಅಸಾಧಾರಣವಲ್ಲ (ಬೇರುಕಾಂಡ ನೋಡಿ). ಹಾಗಾಗಿ, ಬೇರನ್ನು ಅತ್ಯುತ್ತಮವಾಗಿ ಸಸ್ಯ ಕಾಯದ ಎಲೆಗಳು, ಗೆಣ್ಣುಗಳನ್ನು ಬಿಡದ ಭಾಗಗಳು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಆದರೆ, ಕಾಂಡಗಳು ಮತ್ತು ಬೇರುಗಳ ನಡುವೆ ಪ್ರಮುಖ ಆಂತರಿಕ ರಾಚನಿಕ ವ್ಯತ್ಯಾಸಗಳಿವೆ.

ಬೇರಿನ ನಾಲ್ಕು ಪ್ರಮುಖ ಕಾರ್ಯಗಳೆಂದರೆ 1) ನೀರು ಮತ್ತು ಅಜೈವಿಕ ಪೋಷಕಾಂಶಗಳ ಹೀರಿಕೆ, 2) ಸಸ್ಯ ಕಾಯವನ್ನು ನೆಲದಲ್ಲಿ ಭದ್ರವಾಗಿ ನಿಲ್ಲಿಸುವುದು, ಮತ್ತು ಅದನ್ನು ಆಧರಿಸುವುದು, 3) ಆಹಾರ ಮತ್ತು ಪೋಷಕಾಂಶಗಳ ಶೇಖರಣೆ, 4) ಸಸ್ಯಕ ಸಂತಾನೋತ್ಪತ್ತಿ ಮತ್ತು ಇತರ ಸಸ್ಯಗಳೊಂದಿಗೆ ಸ್ಪರ್ಧೆ.

ವರ್ಗ:ಸಸ್ಯಶಾಸ್ತ್ರ
ಕಾಲು

thumb|ಕೀಟದ ಕಾಲಿನ ರೇಖಾಚಿತ್ರ
**ಕಾಲು** ಸಾಮಾನ್ಯವಾಗಿ ಕಂಬದ ಆಕಾರ ಹೊಂದಿರುವ, ಭಾರ ಹೊರುವ ಮತ್ತು ಚಲನೆಯ ಶಾರೀರಿಕ ರಚನೆ. ಚಲನೆಯ ಅವಧಿಯಲ್ಲಿ, ಕಾಲುಗಳು ವಿಸ್ತರಿಸಬಲ್ಲ ಆಧಾರ ದಂಡಗಳಾಗಿ ಕಾರ್ಯನಿರ್ವಹಿಸುತ್ತವೆ.

ಬಹುತೇಕ ಪ್ರಾಣಿಗಳು ಸಮ ಸಂಖ್ಯೆಯ ಕಾಲುಗಳನ್ನು ಹೊಂದಿರುತ್ತವೆ.

ಮಾನವ ಮತ್ತು ಇತರ ಸಸ್ತನಿಗಳಲ್ಲಿ, ಕಾಲು ಮೂಳೆಗಳು, ಸ್ನಾಯುಗಳು, ಸ್ನಾಯುರಜ್ಜುಗಳು, ಅಸ್ಥಿರಜ್ಜುಗಳು, ರಕ್ತನಾಳಗಳು, ನರಗಳು, ಮತ್ತು ಚರ್ಮವನ್ನು ಒಳಗೊಳ್ಳುತ್ತದೆ. ಕೀಟಗಳಲ್ಲಿ, ಕಾಲು ಬಹುತೇಕ ಈ ಎಲ್ಲವನ್ನು ಒಳಗೊಳ್ಳುತ್ತದೆ, ಒಂದನ್ನು ಹೊರತುಪಡಿಸಿ, ಅದೇನೆಂದರೆ ಕೀಟಗಳು ಮೂಳೆಗಳು ಮತ್ತು ಚರ್ಮ ಎರಡರ ಕಾರ್ಯವನ್ನೂ ಮಾಡುವ ಬಾಹ್ಯಕವಚವನ್ನು ಹೊಂದಿರುತ್ತವೆ.

ಕೆಲವೊಮ್ಮೆ ಕಾಲಿನ ತುದಿ, ಅಥವಾ ಪಾದವನ್ನು ಕಾಲಿನ ಭಾಗವೆಂದು ಪರಿಗಣಿಸಲಾಗುತ್ತದೆ, ಬೇರೆ ಸಮಯದಲ್ಲಿ ಅದನ್ನು ಪ್ರತ್ಯೇಕವೆಂದು ಪರಿಗಣಿಸಲಾಗುತ್ತದೆ. ಅದೇರೀತಿ, ಸೊಂಟದ ಕೀಲು ಅಥವಾ ಕಾಲು ಮುಖ್ಯ ಶರೀರಕ್ಕೆ ಸೇರುವ ಇತರ ಸ್ಥಳವನ್ನು ಪ್ರತ್ಯೇಕ ಅಥವಾ ಕಾಲಿನ ಭಾಗವೆಂದು ಪರಿಗಣಿಸಬಹುದು.

## ಉಲ್ಲೇಖಗಳು 
ವರ್ಗ:ಅಂಗರಚನಾಶಾಸ್ತ್ರ
ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1985

**ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ, 1985** – ಈ ಚುನಾವಣೆಗಳ ಮೂಲಕ ಕರ್ನಾಟಕದ ಎಂಟನೆಯ ವಿಧಾನಸಭೆ ಆಸ್ತಿತ್ವಕ್ಕೆ ಬಂತು. ಜನತಾ ಪಕ್ಷ ಅಧಿಕಾರ ಹಿಡಿದು ರಾಮಕೃಷ್ಣ ಹೆಗಡೆ ಮುಖ್ಯಮಂತ್ರಿಯಾದರು. ಈ  ಜನತಾ ಪಕ್ಷವು ಹಿಂದಿನ ಸಲಕ್ಕಿಂತ 36 ಹೆಚ್ಚಿನ ಸ್ಥಾನಗಳನ್ನು ಗೆದ್ದಿತು.  ರಾಮಕೃಷ್ಣ ಹೆಗಡೆ 1984ರ ಲೋಕಸಭೆ ಚುನಾವಣೆಯಲ್ಲಿ ತಮ್ಮ ಪಕ್ಷ ರಾಜ್ಯದ ಒಟ್ಟು 28 ಸ್ಥಾನಗಳಲ್ಲಿ ಕೇವಲ 4 ಸ್ಥಾನ ಗಳಿಸಿದ ಕಾರಣಕ್ಕೆ ತಾವು ಜನಾಧೇಶ ಕಳೆದುಕೊಂಡಿದ್ದೇನೆ ಎಂದು ಹೊಸ ವಿಧಾನಸಭೆಯ ಚುನಾವಣೆ ಎದುರಿಸಿದ್ದರು. ಎಂಟನೆಯ ವಿಧಾನಸಭೆಯು 18 ಮಾರ್ಚ್ 1985 ರಿಂದ 21 ಏಪ್ರಿಲ್ 1989ರ ವರೆಗೆ ಆಸ್ತಿತ್ವದಲ್ಲಿತ್ತು ಮತ್ತು ಕೊನೆಗೆ ವಿಸರ್ಜಿಸಲ್ಪಟ್ಟಿತು. ಈ ಅವಧಿಯ ಕೊನೆಯಲ್ಲಿ ಎಸ್. ಆರ್. ಬೊಮ್ಮಾಯಿ ಮುಖ್ಯಮಂತ್ರಿಯಾದರು. ಈ ಅವಧಿಯಲ್ಲಿ ಜನತಾ ಪಕ್ಷದ ಬಿ. ಜಿ. ಬಣಕರ್ ವಿಧಾನಸಬೆಯ ಸ್ಪೀಕರ್ ಆಗಿ ಕಾರ್ಯನಿರ್ವಹಿಸಿದರು. 
## ಪಲಿತಾಂಶ
## ನಂತರದ ಬೆಳವಣಿಗೆಗಳು
ರಾಮಕೃಷ್ಣ ಹೆಗಡೆಯವರು ಟೆಲೆಪೋನ್ ಕದ್ದಾಲಿಕೆ ಪ್ರಕರಣದಲ್ಲಿ ರಾಜನಾಮೆ ಕೊಟ್ಟರು ಮತ್ತು ಎಸ್. ಆರ್. ಬೊಮ್ಮಾಯಿಯವರು ಆಗಸ್ಟ್ 13, 1988ರಲ್ಲಿ ಮುಖ್ಯಮಂತ್ರಿಯಾಗಿ ಅಧಿಕಾರ ಸ್ವೀಕರಿಸಿದರು. ಅವರದೇ ಪಕ್ಷದ 20 ಜನ ಶಾಸಕರು ತಾವು ಸರಕಾರಕ್ಕೆ ಬೆಂಬಲ ವಾಪಾಸು ಪಡೆದುದಾಗಿ ಪತ್ರವನ್ನು ರಾಜ್ಯಪಾಲರಿಗೆ ಕೊಟ್ಟರು. ಇವರಲ್ಲಿ ಏಳು ಜನ ಮರುದಿನ ತಮ್ಮ ನಿಲುವು ಹಿಂಪಡೆದು ತಾವು ಬೆಂಬಲ ವಾಪಾಸು ಪಡೆದಿಲ್ಲವೆಂತಲೂ ತಮಗೆ ಸರಿಯಾಗಿ ಮಾಹಿತಿ ನೀಡಿದೆ ಸಹಿ ಪಡೆದುದಾಗಿ ಹೇಳಿದರು. ಬೊಮ್ಮಾಯಿಯವರು ತಮ್ಮ ಬೆಂಬಲವನ್ನು ವಿಧಾನ ಸಭೆಯಲ್ಲಿ ಸಿದ್ಧ ಮಾಡುವುದಾಗಿ ಹೇಳಿದರು. ಆದರೆ ಏಪ್ರಿಲ್ 21, 1989ರಂದು ಕೇಂದ್ರ ಸರಕಾರ ಬೊಮ್ಮಾಯಿ ಸರಕಾರವನ್ನು ವಜಾ ಮಾಡಿ ರಾಷ್ಟ್ರಪತಿ ಆಡಳಿತ ಹೇರಿತು. ನಿರ್ಣಯವು ಯಾವುದೇ ಸಂದರ್ಭದಲ್ಲಿಯೂ ಪಾರ್ಲಿಮೆಂಟ್ ಒಪ್ಪಿಗೆ ಇಲ್ಲದೆ ವಿಸರ್ಜಿಸ ಬಾರದು ಎಂದು ಹೇಳಿತು. ಒಂದು ರಾಜ್ಯ ಸರಕಾರಕ್ಕೆ  ಬಹುಮತವಿದೆಯೇ ಇಲ್ಲವೇ ಎಂಬುದನ್ನು ವಿಧಾನಸಭೆಯ ಅಂಗಳದಲ್ಲಿಯೇ ಪರಿಶೀಲಿಸ ಬೇಕೆಂದು ಹೇಳಿತು ಮತ್ತು ಕಾನೂನಿ ಪ್ರಕಾರ ವಜಾವಾಗಿಲ್ಲದ ಸರಕಾರವು ಮರುಹುಟ್ಟು ಪಡೆಯುತ್ತದೆ ಎಂದು ತೀರ್ಪು ನೀಡಿತು. ಬೊಮ್ಮಾಯಿ ವರ್ಸಸ್ ಕೇಂದ್ರ ಸರಕಾರ ಎಂದು ಹೆಸರಾದ ಈ ಸುಪ್ರೀಂ ಕೋರ್ಟಿನ ತೀರ್ಪನ್ನು ಸ್ಥಿತಿಪಲ್ಲಟಕ ಅಥವಾ ಲ್ಯಾಂಡ್‌ಮಾರ್ಕ್ ತೀರ್ಪುಗಳಲ್ಲಿ ಒಂದು ಎಂದು ಪರಿಗಣಿಸಲಾಗಿದೆ.
## ಆಧಾರಗಳು
*STATISTICAL REPORT ON GENERAL ELECTION, 1985 TO THE LEGISLATIVE ASSEMBLY OF KARNATAKA ELECTION  Election Commission of India, New Delhi, Retrived on 2016-12-02
*Karnataka Legislative Assembly election, 1985, Wikipedia, Retrieved on 2016-12-02
*Karnataka Legislative Assembly election, 1983, Wikipedia, Retrieved on 2016-12-02
*Karnataka Legislative Assembly, Wikipedia, Retrieved on 2016-12-02
*S. R. Bommai v. Union of India, Wikipedia, Retrived on 2016-12-02
*Ramakrisha Hegde, Wikipedia, Retrived on 2016-12-02
## ಉಲ್ಲೇಖಗಳು
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಚಲಾವಣೆ

ಪದದ ಅತ್ಯಂತ ನಿರ್ದಿಷ್ಟ ಬಳಕೆಯಲ್ಲಿ **ಚಲಾವಣೆ** ವಾಸ್ತವಿಕ ಬಳಕೆಯಲ್ಲಿದ್ದಾಗ ಯಾವುದೇ ರೂಪದಲ್ಲಿನ ಹಣವನ್ನು ಸೂಚಿಸುತ್ತದೆ, ವಿಶೇಷವಾಗಿ ನೋಟುಗಳನ್ನು ಮತ್ತು ನಾಣ್ಯಗಳನ್ನು. ಚಲಾವಣೆಯು (**ನಾಣ್ಯಪದ್ಧತಿ**) ಸಾಮಾನ್ಯ ಬಳಕೆಯಲ್ಲಿನ, ವಿಶೇಷವಾಗಿ ಒಂದು ದೇಶದಲ್ಲಿ ಬಳಕೆಯಲ್ಲಿರುವ, ಒಂದು ಹಣದ ವ್ಯವಸ್ಥೆ ಎನ್ನುವುದು ಹೆಚ್ಚು ಸಾಮಾನ್ಯ ವ್ಯಾಖ್ಯಾನ. ಅಮೇರಿಕದ ಡಾಲರ್, ಬ್ರಿಟನ್‍ನ ಪೌಂಡ್, ಯೂರೋಪ್‍ನ ಯೂರೊ, ಭಾರತದ ರೂಪಾಯಿ ಚಲಾವಣೆಯ ಉದಾಹರಣೆಗಳು. ಈ ವಿವಿಧ ಚಲಾವಣೆಗಳು ಮೌಲ್ಯದ ಮಾನ್ಯಮಾಡಿದ ಸಂಗ್ರಹಗಳಾಗಿವೆ ಮತ್ತು ದೇಶಗಳ ನಡುವೆ ವಿದೇಶಿ ವಿನಿಮಯ ಮಾರುಕಟ್ಟೆಗಳಲ್ಲಿ ವಿನಿಮಯ ಮಾಡಲ್ಪಡುತ್ತವೆ. ಈ ಮಾರುಕಟ್ಟೆಗಳು ವಿಭಿನ್ನ ಚಲಾವಣೆಗಳ ತುಲನಾತ್ಮಕ ಮೌಲ್ಯಗಳನ್ನು ನಿರ್ಧರಿಸುತ್ತವೆ. ಈ ಅರ್ಥದಲ್ಲಿ, ಚಲಾವಣೆಗಳನ್ನು ಸರ್ಕಾರಗಳು ವ್ಯಾಖ್ಯಾನಿಸುತ್ತವೆ, ಮತ್ತು ಪ್ರತಿಯೊಂದು ಪ್ರಕಾರವು ಅಂಗೀಕಾರದ ಸೀಮಿತ ಗಡಿಗಳನ್ನು ಹೊಂದಿದೆ.

ಚಲಾವಣೆಯ ಬಳಕೆ ಕ್ರಿ.ಪೂ. ೨೦೦೦ ರ ವೇಳೆಗೆ ಆಗಿತ್ತು. ಮೂಲತಃ, ಹಣವು ಪಾವತಿಯ ರೂಪವಾಗಿತ್ತು, ಮತ್ತು ಮೊದಮೊದಲು ಧಾನ್ಯವನ್ನು ಹಣವಾಗಿ ಬಳಸಲಾಗುತ್ತಿತ್ತು.

ಚಲಾವಣೆಯ ಮೊದಲ ಹಂತದಲ್ಲಿ, ದ್ರವ್ಯಗಳ ರೂಪದಲ್ಲಿ ಸಂಗ್ರಹಿಸಲಾದ ಮೌಲ್ಯವನ್ನು ಪ್ರತಿನಿಧಿಸಲು ಲೋಹಗಳನ್ನು ಗುರುತುಗಳಾಗಿ ಬಳಸಲಾಗಿತ್ತು.

ವರ್ಗ:ಅರ್ಥಶಾಸ್ತ್ರ
ಚಿರಿಯಾತ

## ಚಿರಿಯಾತ
ಸಂ : ಕಿರಾತಿಕ್ತ

ಹಿಂ : ಚಿರಯಾತ

ಮ : ಚಿರಯಿತ

ಗು : ಚಿರ್‍ಯಾತ

ತೆ : ನೀಲಾವೇಮು

ತ : ನೀಲವೆಂಬು

### ವರ್ಣನೆ
ಪುಟ್ಟಗಿಡ, 12 ರಿಂದ 18 ಅಂಗುಲ ಉದ್ದ ಬೆಳೆದಿರುವುದು. ಪುಟ್ಟ ಪುಟ್ಟ ಎಲೆಗಳು ಹಸಿರಾಗಿರುವವು. ಮತ್ತು ಕಂಟಿಗಳಿಗೆ ಅಂಟಿಕೊಂಡಿರುವವು. ಕಾಂಡದ ತುದಿಯಲ್ಲಿ ಹೂಗೊಂಚಲುಗಳಿರುವವು. ಪುಷ್ಪಪಾತ್ರೆಯಲ್ಲಿ 4-4 ಹೂ ದಳವಿರುವವು. ಮತ್ತು ತಿಳಿ ಹಸಿರಾಗಿ ಹಳದಿಯಾಗಿದ್ದು ಮದ್ಯದಲ್ಲಿ ಅಲ್ಲಲ್ಲಿ ನೀಲಿ ವರ್ಣ ಹೊಂದಿರುವವು. ಹೂ ಕಹಿಯಾಗಿರುವುದು. ರಾಸಾಯನಿಕ ವಿಶ್ಲೇಷಣೆಯಂತೆ ಇದರಲ್ಲಿ ‘‘ಚಿರಾಯಿತಿನ್’’ ಅನ್ನುವ ಕಹಿಯಾದ ಹಳದೀ ವರ್ಣವುಳ್ಳ ವಸ್ತುವಿರುವುದು, ಹೂ ಬಿಡುವ ಕಾಲದಲ್ಲಿ ಸಂಗ್ರಹಿಸಿ, ಒಣಗಿಸಿ ವನೌಷಧವಾಗಿ’ ಉಪಯೋಗಿಸುತ್ತಾರೆ. ಇದರಲ್ಲಿ ಬಪೆಲಿಕ್ ಆಮ್ಲವಿದೆ. ಬಾಬಬುಡನ್‍ಗಿರಿಯಲ್ಲಿ ನೈಸರ್ಗಿಕವಾಗಿ ಬೆಳೆಯುತ್ತದೆ.

### ಸರಳ ಚಿಕಿತ್ಸೆಗಳು
**ಅರ್ಧತಲೆನೋವಿಗೆ**

ಚಿರಿಯಾತ, ಬೇವಿನ ತೊಗಟೆ, ತ್ರಿಫಲಚೂರ್ಣ ಅಮೃತಬಳ್ಳಿ, ಅರಿಶಿನ ಕೊಂಬು ಇವೆಲ್ಲವನ್ನು ಸಮವಾಗಿ ಸೇರಿಸಿ, ಚೆನ್ನಾಗಿ ಕುಟ್ಟಿ, ನೀರಿನಲ್ಲಿ ಹಾಕಿ, ಕಾಯಿಸಿ 1/8 ಭಾಗ ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಬಟ್ಟೆಯಲ್ಲಿ ಸೋಸಿ ಶೇಖರಿಸುವುದು. 1/4 ಟೀ ಚಮಚ ಕಷಾಯಕ್ಕೆ, ಒಂದಿಷ್ಟು ಬೆಲ್ಲವನ್ನು ಸೇರಿಸಿ ಚೆನ್ನಾಗಿ ಮಸೆದು, ಮೂಗಿನ ಹೊಳ್ಳೆಗಳಿಗೆ ನಶ್ಯದಂತೆ ನಿಧಾನವಾಗಿ ಏರಿಸುವುದು. ಸೀನುಗಳು ಬಂದು ಅರ್ಧ ತಲೆನೋವು ಶಾಂತವಾಗುವುದು.

**ತೀವ್ರವಾದ ಜ್ವರ**

ಚಿರಾಯಿತ, ಒಣದ್ರಾಕ್ಷಿ, ಕಚೂರ, ಮರದರಶಿನ, ಏಲಕ್ಕಿ, ಶುಂಠಿ, ಅಮೃತಬಳ್ಳಿ, ಓಮ, ಹಿಪ್ಪಲಿ, ದೇವದಾರು ಐದೈದು ಗ್ರಾಂ ಸೇರಿಸಿ ನುಣ್ಣಗೆ ಕುಟ್ಟಿ, ಎರಡು ಬಟ್ಟಲು ನೀರಿಗೆ ಹಾಕಿ, ಕಾಯಿಸಿ ಅಷ್ಠಾಂಶ ಕಷಾಯ ಮಾಡುವುದು. ಕಷಾಯ ತಣ್ಣಗಾದ ಮೇಲೆ ಬಟ್ಟೆಯಲ್ಲಿ ಶೋಧಿಸಿ ಎರಡು ಟೀ ಚಮಚ ಸೇವಿಸುವುದು. ದಿವಸಕ್ಕೆ ಎರಡು ವೇಳೆ ಸಾಕು.

**ಚಳಿ ಜ್ವರದಲ್ಲಿ**

ಚಿರಿಯಾತ ಸಪ್ತಪರ್ಣಿ ಚಕ್ಕೆ, ಕರಿಜೀರಿಗೆ ಇವೆಲ್ಲ ತಲಾ ಎರಡೆರೆಡು ಗ್ರಾಂ ತೆಗೆದುಕೊಂಡು ಚೆನ್ನಾಗಿ ಜಜ್ಜಿ, ನೀರಿಗೆ ಹಾಕಿ ಅಷ್ಠಾಂಶ ಕಷಾಯ ಮಾಡುವುದು. ದಿವಸಕ್ಕೆ ಎರಡು ವೇಳೆ ಎರಡೆರಡು ಟೀ ಚಮಚ ಸೇವಿಸುವುದು. ಅಥವಾ
ಮೇಲಿನ ಕಷಾಯ ಮಾಡುವಾಗ ಲಾಮಂಚ ಮತ್ತು ಕಟುಕರೋಹಿಣಿಯ ಎರಡು ಗ್ರಾಂ ನಯವಾದ ಚೂರ್ಣ ಸೇರಿಸುವುದು. ಜ್ವರದ ತಾಪವು ತಗ್ಗಿ ಜ್ವರ ಪರಿಹಾರವಾಗುವುದು.
ಎದೆ ಉರಿ, ಆಮ್ಲ ಪಿತ್ತ ಮತ್ತು ತಲೆಸುತ್ತುವಿಕೆ
1/4 ಟೀ ಚಮಚ ಒಣಗಿದ ಚಿರಿಯಾತದ ನಯವಾದ ಚೂರ್ಣಕ್ಕೆ 10 ಗ್ರಾಂ ಸಕ್ಕರೆ ಪುಡಿ ಸೇರಿಸಿ, ಸೇವಿಸಿ ನೀರು ಕುಡಿಯುವುದು.

**ಹಳೇ ಜ್ವರಕ್ಕೆ**

ಚಿರಿಯಾತ, ಅಮೃತಬಳ್ಳಿ ಮತ್ತು ಶುಂಠಿ ತಲಾ 5-5 ಗ್ರಾಂ ತೆಗೆದುಕೊಂಡು ನುಣ್ಣಗೆ ಚೂರ್ಣಿಸುವುದು. 5 ಗ್ರಾಂ ಚೂರ್ಣವನ್ನು ಒಂದು ಬಟ್ಟಲು ನೀರಿನಲ್ಲಿ ಹಾಕಿ, ಕಾಯಿಸಿ ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಅರ್ಧ ಟೀ ಚಮಚ ಕಷಾಯವನ್ನು ಪ್ರತಿದಿವಸ ಎರಡು ವೇಳೆ ಸೇವಿಸುವುದು.

**ರಕ್ತ ಕೆಟ್ಟು ಉಂಟಾಗುವ ಕಜ್ಜಿ, ತುರಿ ಮುಂತಾದ ಚರ್ಮ ವ್ಯಾಧಿಗಳಿಗೆ**

ಚಿರಿಯಾತ ಮೂಲಿಕೆಯ ಕಷಾಯ ಮಾಡಿ, ಎರಡು ಟೀ ಚಮಚ ಕಷಾಯಕ್ಕೆ ಸ್ವಲ್ಪ ಸಕ್ಕರೆ ಸೇರಿಸಿ ಪ್ರತಿನಿತ್ಯ ಸೇವಿಸುವುದು.

**ಅಜೀರ್ಣ ಜ್ವರಕ್ಕೆ**

10 ಗ್ರಾಂ ಚಿರಾಯಿತ ಮತ್ತು 10 ಗ್ರಾಂ ಒಣಗಿದ ಬೇವಿನ ತೊಗಟೆಯನ್ನು ನುಣ್ಣಗೆ ಚೂರ್ಣ ಮಾಡುವುದು. ಒಂದು ಹೊತ್ತಿಗೆ 2 ಗ್ರಾಂ ನಷ್ಟು ಚೂರ್ಣವನ್ನು ಬಿಸಿ ನೀರಿನೊಂದಿಗೆ ಕದಡಿ ಸೇವಿಸುವುದು.

**ಶಕ್ತಿ ಬರಲು**

10 ಗ್ರಾಂ ಚಿರಾಯಿತ ಮತ್ತು 10 ಗ್ರಾಂ ಅತಿಮಧುರವನ್ನು ಚೆನ್ನಾಗಿ ಕುಟ್ಟಿ ನುಣ್ಣಗೆ ಪುಡಿ ಮಾಡುವುದು. ಹೊತ್ತಿಗೆ 2 1/2 ಗ್ರಾಂ ಚೂರ್ಣವನ್ನು ಸೇವಿಸಿ ಮೇಲೆ ಸಕ್ಕರೆ ಸೇರಿಸಿದ ಬಿಸಿಯಾದ ಹಾಲು ಕುಡಿಯುವುದು.

ವರ್ಗ:ಔಷಧೀಯ ಸಸ್ಯಗಳು
ಹಂಸ

thumb
**ಹಂಸಗಳು** ***ಸಿಗ್ನಸ್*** ಪಂಗಡದಲ್ಲಿನ ಅನಾಟಿಡೈ ಕುಟುಂಬದ ಪಕ್ಷಿಗಳು. ಹಂಸಗಳ ನಿಕಟ ಸಂಬಂಧಿಕರು ಹೆಬ್ಬಾತುಗಳು ಮತ್ತು ಬಾತುಕೋಳಿಗಳನ್ನು ಒಳಗೊಂಡಿವೆ. ಹಂಸಗಳು ಸಾಮಾನ್ಯವಾಗಿ ಜೀವನದುದ್ದಕ್ಕೂ ಕೂಡಿರುತ್ತವೆ, ಆದರೆ ಕೆಲವೊಮ್ಮೆ ವಿಚ್ಛೇದನವಾಗುತ್ತದೆ, ವಿಶೇಷವಾಗಿ ಗೂಡುಕಟ್ಟುವಿಕೆ ವೈಫಲ್ಯದ ನಂತರ, ಮತ್ತು ಸಂಗಾತಿ ಸತ್ತರೆ, ಉಳಿದ ಹಂಸ ಬೇರೆಯದರ ಜೊತೆಗೂಡುತ್ತದೆ. ಪ್ರತಿ ಗುಂಪಿನಲ್ಲಿ ಮೊಟ್ಟೆಗಳ ಸಂಖ್ಯೆ ಮೂರರಿಂದ ಎಂಟರವರೆಗಿರುತ್ತದೆ.

ಹಂಸದ ಅತಿ ದೊಡ್ಡ ಪ್ರಜಾತಿ ೧.೫ ಮೀ. ಕಿಂತ ಹೆಚ್ಚು ಉದ್ದವಿರಬಹುದು ಮತ್ತು ೧೫ ಕೆಜಿಗಿಂತ ಹೆಚ್ಚು ತೂಗಬಹುದು. ಅವುಗಳ ರೆಕ್ಕೆ ಹರಹು ೩.೧ ಮೀ ಗಿಂತ ಹೆಚ್ಚಿರಬಹುದು. ನಿಕಟವಾಗಿ ಸಂಬಂಧಿಸಿದ ಹೆಬ್ಬಾತುಗಳಿಗೆ ಹೋಲಿಸಿದರೆ, ಅವು ಹೆಚ್ಚು ದೊಡ್ಡದಾಗಿದ್ದು ಪ್ರಮಾಣಾನುಗತವಾಗಿ ಹೆಚ್ಚು ದೊಡ್ಡ ಪಾದಗಳು ಮತ್ತು ಕತ್ತುಗಳನ್ನು ಹೊಂದಿರುತ್ತವೆ. ವಯಸ್ಕ ಹಂಸಗಳು ಕಣ್ಣುಗಳು ಮತ್ತು ಕೊಕ್ಕಿನ ನಡುವೆ ಗರಿಯಿರದ ಚರ್ಮದ ಪಟ್ಟಿಯನ್ನು ಹೊಂದಿರುತ್ತವೆ. ಸ್ತ್ರೀ ಮತ್ತು ಪುರುಷ ಜಾತಿಗಳು ತುಪ್ಪುಳದಲ್ಲಿ ಸಮಾನವಾಗಿರುತ್ತವೆ, ಆದರೆ, ಪುರುಷ ಹಂಸಗಳು ಸ್ತ್ರೀ ಹಂಸಗಳಿಗಿಂತ ಸಾಮಾನ್ಯವಾಗಿ ಹೆಚ್ಚು ದೊಡ್ಡ ಮತ್ತು ಹೆಚ್ಚು ಭಾರವಾಗಿರುತ್ತವೆ.ಹಂಸಗಳು ಬಿಳಿ ( white) ಬಣ್ಣದಲ್ಲಿ ಇರುತ್ತವೇ.ಇವುಗಳು ನೀರಿನಲ್ಲಿ ಹೆಚ್ಚು ಇರುತ್ತವೆ.
## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಮುಲಾಮು

:***ಅಂಜನ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಕಾಡಿಗೆ** ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.*
**ಮುಲಾಮು** ಗಾಸಿಗಳು, ಸುಟ್ಟಗಾಯಗಳು, ಗಂದೆಗಳು, ಉಜ್ಜುಗಾಯಗಳು ಅಥವಾ ಇತರ ಬಾಹ್ಯ ಗಾಯಗಳ (ಅಂದರೆ ಚರ್ಮಕ್ಕೆ ಹಾನಿ) ಮೇಲೆ ಹರಡಲಾದ ಒಂದು ಹಿತವಾದ ಔಷಧಿ. ಅದು ಅನುಲೇಪನವನ್ನು ಹೋಲುತ್ತದೆ, ಆದರೆ ಸಾಮಾನ್ಯವಾಗಿ ಮುಲಾಮು ಕಡಿಮೆ ಸ್ನಿಗ್ಧ ಮತ್ತು ಹೆಚ್ಚು ಎಣ್ಣೆಯಂತಿರುತ್ತದೆ. ಇದನ್ನು ಸಾಮಾನ್ಯವಾಗಿ ಚರ್ಮದ ಮೇಲೆ ಹರಡುವ ಅರೆಘನ ಪೇಸ್ಟ್ಆಗಿ ವಿತರಿಸಲಾಗುತ್ತದೆ ಮತ್ತು ಹಲವುವೇಳೆ ಔಷಧಿ ಅಥವಾ ಇತರ ಸಕ್ರಿಯ ಘಟಕಾಂಶಗಳನ್ನು ತೇಲುವಂತೆ ಮಾಡಲು ಎಣ್ಣೆಯಂತಿರುತ್ತದೆ.

ಮರ್ಕ್ಯುರೊಕ್ರೋಮ್ ಮುಲಾಮಿನ ವಿವಿಧ ಔಷಧಿಗಳನ್ನು ಸಂದರ್ಭಾನುಸಾರ ಫ಼ಂಗ್ಯುಲೋಸಿಸ್‍ನ ಇಲಾಜಿನಲ್ಲಿ ಸಹಾಯಕ ಚಿಕಿತ್ಸೆಯಾಗಿ, ಮತ್ತು ಕ್ಯಾಪಶಿ ಸಾರ್ಕೋಮಾಗಳ ಉಪಶಮನಕಾರಕ ಪರಿಹಾರಕ್ಕಾಗಿ ಬಳಸಲಾಗುತ್ತದೆ. ಆದರೆ, ಅದರ ಹೆಚ್ಚಿನ ವಿಷತ್ವ ಮತ್ತು ತೀವ್ರ ಅತಿಸೂಕ್ಷ್ಮತೆ ಅಥವಾ ವಿಚಿತ್ರ ಪ್ರತಿಕ್ರಿಯೆಗಳ ಕಾರಣ, ಅದನ್ನು ಕೇವಲ ತೀವ್ರ ಸಂದರ್ಭಗಳಲ್ಲಿ ಬಳಸಬೇಕು.

ಅದನ್ನು ತಮ್ಮ ಚರ್ಮವನ್ನು ಒಣ ಶಾಖದಿಂದ ಸಂತೈಸಲು ಸಹಾಯಮಾಡಲು ಐಗುಪ್ತರೂ ಬಳಸುತ್ತಿದ್ದರು.

ವರ್ಗ:ನೋವುನಿವಾರಕಗಳು
ಕಾಡಿಗೆ

thumb|ತಾಯಿ ತನ್ನ ಮಗನಿಗೆ ಕಾಡಿಗೆ ಹಚ್ಚುತ್ತಿರುವುದು
**ಕಾಡಿಗೆ** ಸಾಂಪ್ರದಾಯಿಕವಾಗಿ ಸ್ಟಿಬ್ನೈಟ್ಅನ್ನು ರುಬ್ಬಿ ತಯಾರಿಸಲಾದ ಒಂದು ಪ್ರಾಚೀನ ನೇತ್ರ ಪ್ರಸಾಧನ. ಅದನ್ನು ದಕ್ಷಿಣ ಏಷ್ಯಾ, ಮಧ್ಯಪ್ರಾಚ್ಯ, ಉತ್ತರ ಆಫ್ರಿಕಾ, ಆಫ್ರಿಕಾದ ಕೊಂಬು ಮತ್ತು ಪಶ್ಚಿಮ ಆಫ್ರಿಕಾದ ಭಾಗಗಳಲ್ಲಿ ಬಾಹ್ಯರೇಖೆ ಬರೆಯಲು ಮತ್ತು ರೆಪ್ಪೆಗಳನ್ನು ಕಪ್ಪಾಗಿಸಲು ನಯನರೇಖೆ ಪ್ರಸಾಧನವಾಗಿ ಹಾಗೂ ರೆಪ್ಪೆಗೂದಲುಗಳಿಗೆ ಮಸ್ಕಾರಾ ಆಗಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಅದನ್ನು ಹೆಚ್ಚಾಗಿ ಮಹಿಳೆಯರು ಹಚ್ಚಿಕೊಳ್ಳುತ್ತಾರೆ, ಆದರೆ ಕೆಲವು ಪುರುಷರು ಮತ್ತು ಮಕ್ಕಳು ಕೂಡ ಹಚ್ಚಿಕೊಳ್ಳುತ್ತಾರೆ.

ಕಾಡಿಗೆಯನ್ನು ಪ್ರಸಾಧನವಾಗಿ ಭಾರತದಲ್ಲಿ ದೀರ್ಘಕಾಲದಿಂದ ಬಳಸಲಾಗುತ್ತಿದೆ. ಜೊತೆಗೆ, ತಾಯಂದಿರು ಅವುಗಳ ಜನನದ ಕೆಲವೇ ದಿನಗಳಲ್ಲಿ ಶಿಶುಗಳಿಗೆ ಕಾಡಿಗೆ ಹಚ್ಚುತ್ತಿದ್ದರು.

ಭಾರತದ ಅನೇಕ ಭಾಗಗಳಲ್ಲಿ, ವಿಶೇಷವಾಗಿ ದಕ್ಷಿಣ ಭಾರತದಲ್ಲಿ, ಅದೂ ಕರ್ನಾಟಕದಲ್ಲಿ, ಮನೆಯ ಹೆಂಗಸರು ಕಾಡಿಗೆಯನ್ನು ತಯಾರಿಸುತ್ತಾರೆ. ಸ್ಥಳೀಯ ಸಂಪ್ರದಾಯವು ಕಾಡಿಗೆಯನ್ನು ಕಣ್ಣುಗಳಿಗೆ ಬಹಳ ಉತ್ತಮ ಶೀತಕವೆಂದು ಪರಿಗಣಿಸುತ್ತದೆ ಮತ್ತು ಅದು ಬಿಸಿಲಿನಿಂದ ಕಣ್ಣನ್ನು ರಕ್ಷಿಸುತ್ತದೆಂದು ನಂಬುತ್ತದೆ.

## ಉಲ್ಲೇಖಗಳು
ವರ್ಗ:ಪ್ರಸಾಧನಗಳು
ಪಾರ್ಟಿಸಿಪೇಟರಿ ನೋಟ್

ಭಾರತೀಯ ಷೇರು ಮಾರುಕಟ್ಟೆಯಲ್ಲಿ ಅಥವಾ ಭಾರತೀಯ ಷೇರು ವಿನಿಮಯ ಮಂಡಳಿಯಲ್ಲಿ ತಮ್ಮ ಹೆಸರನ್ನು ನೋಂದಾಯಿಸಿಕೊಳ್ಳದೆ ನೇರವಾಗಿ ಷೇರು ಮಾರುಕಟ್ಟೆಯಲ್ಲಿ ಹಣ ಹೂಡುವ ಅಂತರರಾಷ್ಟ್ರೀಯ ಹೂಡಿಕೆದಾರರಿಗೆ ವಿದೇಶಿ ಸಾಂಸ್ಥಿಕ ಹೂಡಿಕೆದಾರ(FII) ಕೊಡುವ ಹಣದ ಮಾಧ್ಯಮವೇ ಪಾರ್ಟಿಸಿಪೇಟರಿ ನೋಟ್.
ಭಾರತೀಯ ಷೇರು ವಿನಿಮಯ ಮಂಡಳಿ ೧೯೯೨ ರಿಂದ  ವಿದೇಶಿ ಸಂಸ್ಥೆಗಳ ಹೂಡಿಕೆದಾರರು ಷೇರು ಮಾರುಕಟ್ಟೆಯಲ್ಲಿ ಪಾಲ್ಗೊಳ್ಳಲು ಅವಕಾಶ ನೀಡಿದೆ.ಪಾರ್ಟಿಸಿಪೇಟರಿ ನೋಟುಗಳ ಮುಖಾಂತರ ಷೇರು ಮಾರುಕಟ್ಟೆಯಲ್ಲಿ ಹಣ ಹೂಡುವುದು ಬಹಳ ಸುಲಭ ವಿಧಾನವಾಗಿದ್ದು ವಿದೇಶಿ ಸಂಸ್ಥೆಗಳ ಹೂಡಿಕೆದಾರರನ್ನು ಭಾರತೀಯ ಷೇರು ಮಾರುಕಟ್ಟೆ ಸೆಳೆಯಲು ಒಂದು ಪ್ರಮುಖ ಕಾರಣವಾಗಿದೆ.
## ಪಾರ್ಟಿಸಿಪೇಟರಿ ನೋಟು ಕಾರ್ಯ ನಿರ್ವಹಿಸುವ ವಿಧಾನ
ಪಾರ್ಟಿಸಿಪೇಟರಿ ನೋಟು ಭಾರತೀಯ ಷೇರು ಮಾರುಕಟ್ಟೆಯಲ್ಲಿ ಹೂಡಿಕೆ ಮಾಡಲು ಬಳಸುವ ಒಂದು ಸಾಧನವಾಗಿದೆ. ಭಾರತ ದೇಶದೊಳಗೆ ಪಾರ್ಟಿಸಿಪೇಟರಿ ನೋಟುಗಳನ್ನು ಬಳಸಿ ಹೂಡಿಕೆ ಮಾಡಲು ಅವಕಾಶವಿಲ್ಲದಿದ್ದರೂ ಭಾರತೀಯ ಷೇರು ವಿನಿಮಯ ಮಂಡಳಿಯ ಪಟ್ಟಿಯಲ್ಲಿರುವ ಹಾಗು ಭಾರತದ ಹೊರಗಿರುವ ಸಂಸ್ಥೆಗಳಲ್ಲಿ ಹೂಡಿಕೆ ಮಾಡಬಹುದಾಗಿದೆ.

ವಿದೇಶಿ ಸಾಂಸ್ಥಿಕ ಹೂಡಿಕೆದಾರರು ಹಾಗು ಅವರ ಉಪ-ಖಾತೆಗಳು ಪಾರ್ಟಿಸಿಪೇಟರಿ ನೋಟುಗಳನ್ನು ಬಳಸಿ ತಮ್ಮ ಸಾಗರೋತ್ತರ ಗ್ರಾಹಕರಿಗೆ ಭಾರತದ ಷೇರು ಮಾರುಕಟ್ಟೆಯಲ್ಲಿ ಪಾಲ್ಗೊಳ್ಳಲು ಅವಕಾಶ ಕೊಡಬಹುದು. 

ಉದಾಹರಣೆಗೆ : ಭಾರತದ ಮೂಲದ ದಲ್ಲಾಳಿಯೊಬ್ಬ ಭಾರತ ಮೂಲದ ಭದ್ರತಾ ಪತ್ರಗಳನ್ನು ವಿದೇಶಿ ಹೂಡಿಕೆದಾರನಿಂದ ಕೊಂಡುಕೊಂಡು ಅವನಿಗೆ ಹಣದ ಬದಲು ಪಾರ್ಟಿಸಿಪೇಟರಿ ನೋಟುಗಳನ್ನು ಕೊಡಬಹುದು. ಬ್ಯಾಂಕಿನ ವ್ಯವಹಾರದಲ್ಲಿ ಚೆಕ್ಕು/ಡಿ.ಡಿ ಗಳನ್ನೂ ಹೇಗೆ ಹಣದ ಮತ್ತೊಂದು ರೂಪವೆಂದು ಭಾವಿಸಲಾಗುತ್ತದೋ ಹಾಗೆಯೇ ಅಂತಾರಾಷ್ಟ್ರೀಯ ಷೇರು ಮಾರುಕಟ್ಟೆಯಲ್ಲಿ ಭಾರತದ ವಿಚಾರವಾಗಿ ಪಾರ್ಟಿಸಿಪೇಟರಿ ನೋಟುಗಳೂ  ಹಣದ ಮತ್ತೊಂದು ರೂಪವೇ ಆಗಿವೆ. ಭದ್ರತಾ ಪತ್ರಗಳಿಂದ(securities) ಉತ್ಪತ್ತಿಯಾದ ಡಿವಿಡೆಂಡ್ ಹಿಂದಿರುಗಿ ಹೂಡಿಕೆದಾರರಿಗೆ ಸೇರುತ್ತದೆ.
## ೨೦೦೭ ರ ಪಾರ್ಟಿಸಿಪೇಟರಿ ನೋಟುಗಳ ಬಿಕ್ಕಟ್ಟು
೨೦೦೭ ರ ಅಕ್ಟೋಬರ್ ೧೬ ರಂದು ಭಾರತೀಯ ಭದ್ರತಾ ಮತ್ತು ವಿನಿಮಯ ಮಂಡಳಿ(SEBI) ಪಾರ್ಟಿಸಿಪೇಟರಿ ನೋಟುಗಳ ಮೇಲೆ ನಿರ್ಬಂಧ ವಿಧಿಸಿತು. ೨೦೦೭ ನೇ ವರ್ಷದಲ್ಲಿ ವಿದೇಶಿ ಸಾಂಸ್ಥಿಕ ಹೂಡಿಕೆದಾರರಿಂದ ಭಾರತದಲ್ಲಿ ಹೂಡಿಕೆಯಾದ ಪೂರ್ಣ ಮೊತ್ತದಲ್ಲಿ ಶೇ.೫೦ ರಷ್ಟು ಪಾರ್ಟಿಸಿಪೇಟರಿ ನೋಟುಗಳ ಮುಖಾಂತರವಾಗಿದ್ದೇ ನಿರ್ಬಂಧಕ್ಕೆ ಕಾರಣ.

ಪಾರ್ಟಿಸಿಪೇಟರಿ ನೋಟಿನ ಇನ್ನೊಂದು ವಿಶೇಷತೆ ಎಂದರೆ ಅದರ ಮೇಲೆ ಹೆಸರು, ಗುರುತು, ವಿಳಾಸ ಇನ್ನಿತರ ಯಾವುದೇ ಮಾಹಿತಿಯಿರುವುದಿಲ್ಲ. ಪಾರ್ಟಿಸಿಪೇಟರಿ ನೋಟಿನ ನೋಂದಣಿ ಸಂಖ್ಯೆ ಹೊರತು ಪಡಿಸಿ ಇನ್ನ್ಯಾವ ಮಾಹಿತಿಯೂ ಅದರಲ್ಲಿರದ ಕಾರಣ ಆ ನೋಟುಗಳನ್ನು ಬಳಸಿ ಷೇರು ಅಥವಾ ಭದ್ರತಾ ಪತ್ರ ಖರೀದಿ ಮಾಡಿದವರ ಮಾಹಿತಿ ಕಲೆಹಾಕಲು ಸಾಧ್ಯವಿಲ್ಲ. ಈ ಕಾರಣದಿಂದಾಗಿ ಭಾರತದ ಯಥೇಚ್ಛ ಕಪ್ಪು ಹಣ ವಾಮ ಮಾರ್ಗದ ಮುಖಾಂತರ ಹೂಡಿಕೆಯಾಗಿ ಅಪಾರ ಲಾಭ ಗಳಿಸುತ್ತಿರುವುದೂ ಬಹು ಚರ್ಚಿತ ವಿಚಾರ.

ಪಾರ್ಟಿಸಿಪೇಟರಿ ನೋಟುಗಳ ಮೇಲೆ ನಿರ್ಬಂಧ ವಿಧಿಸಿದ ಮರು ದಿನವೇ ಅಂದರೆ ೨೦೦೭ ರ ಅಕ್ಟೋಬರ್ ೧೭ ಮಾರುಕಟ್ಟೆ ಆರಂಭವಾದ ಒಂದೇ ನಿಮಿಷದಲ್ಲಿ ಸೆನ್ಸೆಕ್ಸ್ ಸೂಚ್ಯಂಕ ೧೭೪೪ (ಶೇ.೯) ಕುಸಿಯುವ ಮೂಲಕ ಪಾರ್ಟಿಸಿಪೇಟರಿ ನೋಟು ನಿರ್ಬಂಧ ವಿಫಲವಾಗುವ ಸ್ಪಷ್ಟ ಸಂದೇಶ ರವಾನೆಯಾಯಿತು.
## ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ಭಯ

thumb
**ಭಯ** ಕೆಲವು ಬಗೆಯ ಸಾವಯವಗಳಲ್ಲಿ ಗ್ರಹಿಸಿದ ಅಪಾಯ ಅಥವಾ ಬೆದರಿಕೆಯಿಂದ ಪ್ರೇರಿತವಾದ ಒಂದು ಅನಿಸಿಕೆ, ಮತ್ತು ಇದು ಚಯಾಪಚಯ ಹಾಗೂ ಅಂಗ ಕ್ರಿಯೆಗಳ ಬದಲಾವಣೆಗೆ ಮತ್ತು ಅಂತಿಮವಾಗಿ ಗ್ರಹಿಸಿದ ಆಘಾತಕಾರಿ ಘಟನೆಗಳಿಂದ ಪಲಾಯನ, ಅಡಗುವುದು, ಅಥವಾ ಮೈ ತಣ್ಣಗಾಗುವಿಕೆಯಂತಹ ವರ್ತನೆಯಲ್ಲಿನ ಬದಲಾವಣೆಗೆ ಕಾರಣವಾಗುತ್ತದೆ. ಮಾನವರಲ್ಲಿ ಭಯವು ವರ್ತಮಾನದಲ್ಲಿ ಆಗುವ ಒಂದು ನಿರ್ದಿಷ್ಟ ಉದ್ದೀಪನಕ್ಕೆ ಪ್ರತಿಕ್ರಿಯೆಯಾಗಿ, ಅಥವಾ ಶರೀರಕ್ಕೆ ಅಥವಾ ಪ್ರಾಣಕ್ಕೆ ಗಂಡಾಂತರವೆಂದು ಗ್ರಹಿಸಲಾದ ಭವಿಷ್ಯದ ಬೆದರಿಕೆಯ ನಿರೀಕ್ಷೆಯಲ್ಲಿ ಉಂಟಾಗಬಹುದು.
 
ಮಾನವರಲ್ಲಿ ಮತ್ತು ಪ್ರಾಣಿಗಳಲ್ಲಿ, ಭಯವು ಅರಿವು ಮತ್ತು ಕಲಿಕೆಯ ಪ್ರಕ್ರಿಯೆಯಿಂದ ನಿಯಂತ್ರಿತಗೊಳ್ಳುತ್ತದೆ. ಹೀಗೆ ಭಯವು ವಿವೇಕಯುಕ್ತ ಅಥವಾ ಸಮರ್ಪಕ ಮತ್ತು ವಿಚಾರಹೀನ ಅಥವಾ ಅಸಮರ್ಪಕವೋ ಎಂದು ತೀರ್ಮಾನವಾಗುತ್ತದೆ. ಅಸಮರ್ಪಕ ಭಯವನ್ನು ಕಡುಹೆದರಿಕೆ ಎಂದು ಕರೆಯಲಾಗುತ್ತದೆ.

ಮೂಲಭೂತ ಅಥವಾ ಸ್ವಭಾವಸಿದ್ಧ ಭಾವನೆಗಳ ಕೇವಲ ಒಂದು ಸಣ್ಣ ಸಮೂಹವಿದೆ ಮತ್ತು ಇದರಲ್ಲಿ ಭಯವೂ ಒಂದು ಭಾವನೆ ಎಂದು ಮನಶ್ಶಾಸ್ತ್ರಜ್ಞರು ಸೂಚಿಸಿದ್ದಾರೆ. ಭಯ ಅತಂಕದ ಭಾವನೆಗೆ ನಿಕಟವಾಗಿ ಸಂಬಂಧಿಸಿದೆ, ಆದರೆ ಅದರಿಂದ ಪ್ರತ್ಯೇಕಿಸಲ್ಪಡಬೇಕು, ಏಕೆಂದರೆ ಆತಂಕ ನಿಯಂತ್ರಿಸಲಾಗದ ಅಥವಾ ತಪ್ಪಿಸಿಕೊಳ್ಳಲಾಗದ ಎಂದು ಗ್ರಹಿಸಲಾದ ಬೆದರಿಕೆಗಳ ಪರಿಣಾಮವಾಗಿ ಉಂಟಾಗುತ್ತದೆ.

## ಉಲ್ಲೇಖಗಳು
ವರ್ಗ:ಭಾವನೆಗಳು
ಆರ್.ಟಿ.ಐ

**ಆರ್ ಟಿಐ**  ಎಂಬ ಪದ ಜನಪ್ರಿಯತೆ ಗಳಿಸಿದ್ದರೂ, ಆರ್ ಟಿಐ(Right To Information) ಕಾಯಿದೆ ಬಗ್ಗೆ ಹೆಚ್ಚು ಜನರಿಗೆ ಅರಿವಿಲ್ಲ. ಮಾಹಿತಿ ಹಕ್ಕು ಕಾಯಿದೆ 2005 ಮೂಲಕ ಮಾಹಿತಿಯನ್ನು ಕೇಳಿ ಪಡೆಯುವುದು ಪ್ರತಿಯೊಬ್ಬ ಭಾರತೀಯ ನಾಗರೀಕರ ಮೂಲಭೂತ ಹಕ್ಕಾಗಿದೆ. ಕೇಂದ್ರ ಸರ್ಕಾರ ಅಕ್ಟೊಬರ್ 12,2005ರಲ್ಲಿ ಮಾಹಿತಿ ಹಕ್ಕು ಕಾಯ್ದೆ ಯನ್ನು ಜಾರಿಗೆ ತಂದಿತು. ಸರ್ಕಾರಿ ಕಾರ್ಯಗಳಲ್ಲಿ ಪಾರದರ್ಶಕತೆ ತರುವುದು ಈ ಕಾಯಿದೆಯ ಮೂಲ ಉದ್ದೇಶ.

## ಪರಿಚಯ
* ದೇಶದ ಎಲ್ಲಾ ರಾಜ್ಯಗಳಲ್ಲಿ ಆರ್.ಟಿ.ಐ ಕಾಯಿದೆ ಅನ್ವಯವಾಗುತ್ತದೆಯಾದರೂ ಜಮ್ಮು ಮತ್ತು ಕಾಶ್ಮೀರದಲ್ಲಿ ಆರ್ ಟಿಐ ಬಳಸಲಾಗುವುದಿಲ್ಲ. ಆರ್ ಟಿಐ ಮೂಲಕ ಯಾವ ಮಾಹಿತಿಯನ್ನು ಹೊರ ತೆಗೆಯಬಹುದು? 
# ಸರ್ಕಾರದಿಂದ ಮಾಹಿತಿ ಹಾಗೂ ಕಾಮಗಾರಿಗಳಿಗೆ ಸಂಬಂಧಿತ ಪ್ರಶ್ನೆಗೆ ಉತ್ತರಗಳನ್ನು ಪಡೆಯಬಹುದು. 
# ಸರ್ಕಾರ ಹೊರಡಿಸಿದ GO ಗಳ ನಕಲು ಪ್ರತಿಯನ್ನು ಕೇಳಿ ಪಡೆದುಕೊಳ್ಳಬಹುದು. 
# ಸರ್ಕಾರಿ ದಾಖಲೆ, ಕಡತಗಳ ಪರಿಶೀಲನೆಗೂ ಅವಕಾಶ ಕಲ್ಪಿಸಲಾಗಿದೆ.
# ಯಾವುದೇ ಸರ್ಕಾರದ ಯಾವುದೇ ಕಾರ್ಯವಾದರೂ ಆರ್ ಟಿಐ ವ್ಯಾಪ್ತಿಗೆ ಒಳಪಡುತ್ತದೆ. 
# ಒಂದು ಕಾಮಗಾರಿಯ ಪ್ರತಿ ಹಂತದ ಮಾಹಿತಿಯನ್ನು ಪಡೆಯಬಹುದು. 
# ರಸ್ತೆ ಕಾಮಗಾರಿಯಾದರೆ, ಟೆಂಡರ್, ಗುತ್ತಿಗೆ ಪಡೆದವರು, ಜಲ್ಲಿ, ಡಾಂಬರು ಕೊಂಡುಕೊಂಡ ಸಂಸ್ಥೆ, ಕಾಮಗಾರಿ ಅವಧಿ ಈ ರೀತಿ ಪ್ರತಿ ಹಂತದಲ್ಲೂ ಪ್ರಶ್ನಿಸುವ ಹಕ್ಕು ನಾಗರಿಕರಿಗೆ ನೀಡಲಾಗಿದೆ.

## ನಿಮಗೆ ಮಾಹಿತಿಯನ್ನು ಯಾರು ಒದಗಿಸುತ್ತಾರೆ?
* ಪ್ರತಿಯೊಂದು ಸರ್ಕಾರದಲ್ಲಿ ಸಾರ್ವಜನಿಕ ಮಾಹಿತಿ ನೀಡಲು ಸಂಪರ್ಕಾಧಿಕಾರಿ(PIO)ಯಾಗಿ ಕೆಲ ಅಧಿಕಾರಿಗಳನ್ನು ನೇಮಿಸಿರಲಾಗಿರುತ್ತದೆ. ಈ ಅಧಿಕಾರಿಗಳು ಆರ್.ಟಿ.ಐ ಅರ್ಜಿಗಳನ್ನು ಸ್ವೀಕರಿಸಿ ವಿವಿಧ ಇಲಾಖೆಗಳಿಗೆ ತಲುಪಿಸಿ ನಂತರ ಅಲ್ಲಿಂದ ಮಾಹಿತಿ ಪಡೆದು ಅರ್ಜಿದಾರರಿಗೆ ಒದಗಿಸುತ್ತಾರೆ. ಈ ಮಾಹಿತಿಯನ್ನು ಅರ್ಜಿ ಸಲ್ಲಿಸಿದ 30 ದಿನಗಳ ಒಳಗೆ ಉತ್ತರಿಸಬೇಕಾಗುತ್ತದೆ.
*  ಒಂದು ವೇಳೆ ಉತ್ತರ ನೀಡಲು ತಡವಾದರೆ ಅಥವಾ ನೀಡಿದ ಉತ್ತರ ತಪ್ಪು ಎಂದು ಅರ್ಜಿದಾರರಿಗೆ ಮನವರಿಕೆಯಾದರೆ ಉತ್ತರ ನೀಡಿದ ಅಧಿಕಾರಿಯೇ ಹೊಣೆ ಹೊರಬೇಕಾಗುತ್ತದೆ. ಉತ್ತರ ನೀಡುವುದು ತಡವಾದರೆ ದಂಡವನ್ನು ಕಟ್ಟಬೇಕಾಗುತ್ತದೆ. ಅಧಿಕಾರಿ ನೀಡಿದ ಮಾಹಿತಿ ಸರಿ ಇಲ್ಲ ಎಂದು ಅನ್ನಿಸಿದರೆ ಅರ್ಜಿದಾರರು ಮಾಹಿತಿ ಆಯೋಗಕ್ಕೆ ದೂರು ಅರ್ಜಿ ನೀಡಬಹುದು.

## RTI ಅರ್ಜಿ ಸಲ್ಲಿಸುವುದು ಹೇಗೆ? 
# ಇದಕ್ಕೆ ಸೂಕ್ತವಾದ ವಿಧಾನವಿಲ್ಲವಾದರೂ, RTI ಅರ್ಜಿ ಸಲ್ಲಿಸುವುದು ತುಂಬಾ ಕಷ್ಟವೇನಲ್ಲ. ಒಂದು ಬಿಳಿ ಹಾಳೆಯಲ್ಲಿ ನಿಮ್ಮ ಹೆಸರು, ವಿಳಾಸ ಸರಿಯಾಗಿ ಬರೆದು ನಿಮ್ಮ ಸಮಸ್ಯೆಯನ್ನು ಅಥವಾ ನೀವು ಪಡೆಯಬಯಸುವ ಮಾಹಿತಿಯನ್ನು ಕೇಳಿ ಅರ್ಜಿ ಸಲ್ಲಿಸಬಹುದು. 10 ಶುಲ್ಕ ನೀಡಿ ಆರ್ ಟಿಐ ಅರ್ಜಿ ದಾಖಲಿಸಬಹುದು. ಒಂದಕ್ಕಿಂತ ಹೆಚ್ಚು ಅರ್ಜಿ ಸಲ್ಲಿಸಬೇಕಾದರೆ ಪ್ರತಿ ಅರ್ಜಿಗೂ 10 ರು ಶುಲ್ಕ ಪಾವತಿಸಬೇಕು. 
# ಕೇಂದ್ರ ಹಾಗೂ ರಾಜ್ಯ ಸರ್ಕಾರದ ಮಾಹಿತಿಯನ್ನು ಪಡೆಯಲು ಪ್ರತಿ ಪುಟಕ್ಕೆ 2 ರು ನಂತೆ ಪ್ರತ್ಯೇಕ ಶುಲ್ಕ ನೀಡಬೇಕು. ಕೆಲ ರಾಜ್ಯಗಳಲ್ಲಿ ಶುಲ್ಕದಲ್ಲಿ ವ್ಯತ್ಯಾಸ ಕಾಣಬಹುದು.ಮೊದಲ ಅವಧಿಯ ಪರಿಶೀಲನೆ ಉಚಿತವಾಗಿದ್ದು, ನಂತರ ಪ್ರತಿ ಅವಧಿಗೂ ರು 5 ನಂತೆ ಹಣ ಪಡೆಯಲಾಗುತ್ತದೆ. ಅರ್ಜಿಯನ್ನು ಅಂಚೆ ಕಚೇರಿ, ಆರ್ ಟಿಐ ಕೌಂಟರ್ ಗಳಲ್ಲಿ ನೀಡಬಹುದು. ಅಥವಾ ಅನ್ ಲೈನ್ ಮೂಲಕ ಸುಲಭವಾಗಿ ಅರ್ಜಿ ಸಲ್ಲಿಸಬಹುದು. 
* http://www.righttoinformation.gov.in/  ಅಥವಾ
* http://www.rtiindia.org . http://www.rtination.com/ .
* http://kannada.oneindia.com/news/2012/06/07/india-what-is-right-information-rti-when-can-be-filed-065760.html
# ಡ್ರೈವಿಂಗ್ ಲೈಸನ್ಸ್, ರಸ್ತೆ ಕಾಮಗಾರಿ, ಮೂಲ ಸೌಕರ್ಯ ಅಭಿವೃದ್ಧಿ, EPF ವರ್ಗಾವಣೆ, ಪೊಲೀಸ್ ತಪಾಸಣೆ, ಆದಾಯ ತೆರಿಗೆ ಹಿಂಪಡೆಯುವುದು ಹಾಗೂ ಭ್ರಷ್ಟಾಚಾರ ಸಂಬಂಧಿತ ಎಲ್ಲಾ ದೂರುಗಳು RTI ನಿಂದ ಪಡೆಯಬಹುದಾಗಿದೆ.

## ಉಲ್ಲೇಖಗಳು 
ವರ್ಗ:ಸರ್ಕಾರಿ ಮಾಹಿತಿ
ತಮಿಳುನಾಡು ಸರ್ಕಾರ

## ತಮಿಳುನಾಡು ಸರ್ಕಾರ
ತಮಿಳುನಾಡು ಸರ್ಕಾರವು ಭಾರತದ ತಮಿಳುನಾಡು ರಾಜ್ಯದ ಆಡಳಿತ ಅಧಿಕಾರವನ್ನು ಹೊಂದಿದೆ. ತಮಿಳುನಾಡಿನ ಶಾಸಕಾಂಗವು 1986 ರವರೆಗೆ ಉಭಯ ಸದನಗಳ ಆಗಿತ್ತು. ನಂತರ ಇದು ಭಾರತದ ಇತರೆ ರಾಜ್ಯಗಳಂತೆ ಏಕಸಭೆಯ ಶಾಸಕಾಂಗವಾಗಿ ಪರಿವರ್ತಿತವಾಯಿತು.

## ರಚನೆ
ರಾಜ್ಯಪಾಲರು ರಾಜ್ಯದ ಸಂವಿಧಾನ ಮುಖ್ಯಸ್ಥರಾಗಿರುತ್ತಾರೆ. ಮುಖ್ಯಮಂತ್ರಿ ಮಂತ್ರಿಮಂಡಲದಿಂದ ಮುಖ್ಯಸ್ಥರಾಗಿರುತ್ತಾರೆ. ಮದ್ರಾಸ್ ಹೈಕೋರ್ಟ್ ಮುಖ್ಯ ನ್ಯಾಯಮೂರ್ತಿ ನ್ಯಾಯಾಂಗದ ಮುಖ್ಯಸ್ಥರಾಗಿರುತ್ತಾರೆ.

## ಅಧಿಕಾರದಲ್ಲಿ
6-12-2016: ಪ್ರಸ್ತುತ ವಿದ್ಯಾಸಾಗರ್ ರಾವ್ ಗವರ್ನರ್ ಆಗಿದ್ದಾರೆ. ಮತ್ತು ಒ. ಪನ್ನೀರ್ ಸೆಲ್ವಂ ತಮಿಳುನಾಡಿನ ಮುಖ್ಯಮಂತ್ರಿ.. ಸಂಜಯ್ ಕಿಶನ್ ಕೌಲ್ ಮದ್ರಾಸ್ ಹೈಕೋರ್ಟ್ ಪ್ರಸಕ್ತ ನ್ಯಾಯಮೂರ್ತಿ.

## ಆಡಳಿತಾತ್ಮಕ ವಿಭಾಗಗಳು
ತಮಿಳುನಾಡು ರಾಜ್ಯದಲ್ಲಿ  2011 ರ ಜನಗಣತಿಯಂತೆ 7,21,38,958 ಜನಸಂಖ್ಯೆ ಇದೆ. ಮತ್ತು 1,30,058 ಚದರ ಕಿ.ಮೀ. ಪ್ರದೇಶ ವಿಸ್ತೀರ್ಣವನ್ನು ಹೊಂದಿದೆ. ರಾಜ್ಯದ ಪ್ರಮುಖ ಆಡಳಿತಾತ್ಮಕ ಘಟಕಗಳು 32 ಜಿಲ್ಲೆಗಳು, 76 ಆದಾಯ ವಿಭಾಗಗಳು 220 ತಾಲ್ಲೂಕುಗಳನ್ನು ಹೊಂದಿದೆ.ಅಲ್ಲದೆ 12 ಪುರಸಭಾ ಸಂಸ್ಥೆಗಳನ್ನು 148 ಪುರಸಭೆಗಳನ್ನು, 385 ಪಂಚಾಯತ್ ಒಕ್ಕೂಟಗಳನ್ನು (ಬ್ಲಾಕ್ಗಳನ್ನು), 561 ಪಟ್ಟಣ ಪಂಚಾಯತ್ ಮತ್ತು 12.524 ಗ್ರಾಮ ಪಂಚಾಯತ್ ಗಳನ್ನು ಹೊಂದಿದೆ.

## ಇ-ಆಡಳಿತ
ತಮಿಳುನಾಡು,‘ಇ-ಆಡಳಿತ ಏಜೆನ್ಸಿ ತಮಿಳುನಾಡು’,  ಇ-ಆಡಳಿತವನ್ನು ಅನುವುಗೊಳಿಸುವ ಪ್ರಯತ್ನಗಳ ಘಟಕ. ಇ-ಆಡಳಿತ ಯೋಜನೆಯ ಒಂದು ಅಂಗವಾಗಿ, ಭೂಮಿಯ ಮಾಲೀಕತ್ವ ದಾಖಲೆಗಳು, ಈ ರೀತಿಯ ಸರ್ಕಾರದ ದಾಖಲೆಗಳ ಬಹುಭಾಗವನ್ನು ಡಿಜಿಟಲ್ ಮಾಡಲಾಗಿದೆ. ಸ್ಥಳೀಯ ಆಡಳಿತದಲ್ಲಿ ಸಂಸ್ಥೆಗಳು ಮತ್ತು ವಿವಿಧ ಸರ್ಕಾರಿ ಇಲಾಖೆಗಳು ಎಲ್ಲಾ ಪ್ರಮುಖ ಆಡಳಿತಾತ್ಮಕ ಕಚೇರಿಗಳನ್ನು ಗಣಕೀಕೃತ ಮಾಡಲಾಗಿದೆ.

## ನೋಡಿ
* Chief Ministers of Tamil Nadu
* ಜೆ. ಜಯಲಲಿತಾ 
* ತಮಿಳುನಾಡು ವಿಧಾನಸಭೆ ಚುನಾವಣೆ, 2016 
* ತಮಿಳುನಾಡು ವಿಧಾನಸಭೆ ಚುನಾವಣೆ ೨೦೧೧

## ಉಲ್ಲೇಖಗಳು 
ವರ್ಗ:ತಮಿಳುನಾಡು
4ನೇ ಬ್ರಿಕ್ಸ್ ಶೃಂಗಸಭೆ

**4ನೇ ಬ್ರಿಕ್ಸ್ ಶೃಂಗಸಭೆ** ಬ್ರಿಕ್ಸ್ ಸಂಘಟನೆಯ ನಾಲ್ಕನೆಯ ಶೃಂಗಸಭೆ ಮತ್ತು ಇದು 29 ಮಾರ್ಚ್ 2012 ರಲ್ಲಿ ಸಾನ್ಯದಲ್ಲಿ ನಡೆಯಿತು. ಬ್ರೆಜಿಲ್, ರಷ್ಯಾ, ಚೀನಾ ಮತ್ತು ದಕ್ಷಿಣ ಆಫ್ರಿಕಾ ಅಲ್ಲದೆ ಅತಿಥಿಗಳಾಗಿ ಭಾರತದ ಅಧ್ಯಕ್ಷರು ಇದರಲ್ಲಿ ಭಾಗವಹಿಸಿದರು.

## ಭಾಗವಹಿಸಿದವರು
‌‌ಐದು ದೇಶದ ನಾಯಕರು ಸಭೆಯಲ್ಲಿ ಭಾಗವಹಿಸಿದ್ದರು.

 
ವರ್ಗ:ಬ್ರಿಕ್ಸ್ ಶೃಂಗಸಭೆ
ಊದುಗೊಳವೆ

right|thumb
**ಊದುಗೊಳವೆ** ಪದವು ಹಲವಾರು ಕಾರ್ಯಮಾಧ್ಯಮಗಳಲ್ಲಿ ಯಾವುದಾದರ ಒಳಗೆ ಅನಿಲಗಳ ಪ್ರವಾಹವನ್ನು ಗುರಿಯಿಡಲು ಬಳಸಲಾದ ಹಲವಾರು ಪರಿಕರಗಳನ್ನು ಸೂಚಿಸುತ್ತದೆ.ಅವುಗಳನ್ನು ಬೆಂಕಿಯನ್ನು ಆರಂಭಿಸಲು ಮತ್ತು ಉರಿಹೆಚ್ಚಿಸಲು ಬಳಸಲಾಗುತ್ತದೆ.ಊದುಗೊಳವೆಗಳು ಮುಖ್ಯವಾಗಿ ಕಟ್ಟಿಗೆ ಉರಿಯನ್ನು ಹೆಚ್ಚಿಸಲು ಆಮ್ಲಜನಕವನ್ನು ಗುರಿಯಿಡಲು ಬಳಸಲಾಗುವ ನೆಟ್ಟನೆಯ, ಕೊಳವೆಯಂತಹ ಪರಿಕರಗಳು. ಊದುಗೊಳವೆಗಳು ನೂರಾರು ವರ್ಷಗಳಿಂದ ಬಳಕೆಯಲ್ಲಿವೆ.ಗಾಳಿಯ ಪ್ರವಾಹ ಅಥವಾ ಬುಗ್ಗೆಯನ್ನು ಜ್ವಾಲೆಯಲ್ಲಿ ಗುರಿಯಿಟ್ಟಾಗ, ಇಂಧನ ಗಾಳಿ ಮಿಶ್ರಣ ವರ್ಧಿಸುತ್ತದೆ ಮತ್ತು ಜ್ವಾಲೆಯ ಹೊರಬರುವ ಬುಗ್ಗೆ ತೀವ್ರವಾಗಿ ಬಿಸಿಯಿರುತ್ತದೆ. ಆಭರಣಕಾರರು ಮತ್ತು ದೀಪಗೆಲಸದಲ್ಲಿ ತೊಡಗಿರುವ ಗಾಜೂದುಗರು ಪ್ರಾಚೀನ ಕಾಲದಿಂದಲೂ ಉದುಗೊಳವೆಯನ್ನು ಬಳಸಿದ್ದಾರೆ, ಮತ್ತು ಇದರಲ್ಲಿ ಬಿರುಸಾದ ಗಾಳಿ ಬಳಕೆದಾರನ ಶ್ವಾಸಕೋಶಗಳಿಂದ ಚಾಲಿತವಾಗಿರುತ್ತದೆ. ಸಣ್ಣಕೆಲಸಕ್ಕಾಗಿ, ಮೋಂಬತ್ತಿ ಜ್ವಾಲೆಗಳು ಅಥವಾ ಮದ್ಯಸಾರ ದೀಪಗಳೊಂದಿಗೆ ಬಾಯಿಯಿಂದ ಊದಲಾದ ಊದುಗೊಳವೆಗಳನ್ನು ಬಳಸಬಹುದು.
ರಸಾಯನಶಾಸ್ತ್ರ ಮತ್ತು ಖನಿಜಶಾಸ್ತ್ರದಲ್ಲಿ ಸುಮಾರು ೧೭೩೮ರಿಂದ ಊದುಗೊಳವೆಗಳನ್ನು ಸಣ್ಣ ನಮೂನೆಗಳ ವಿಶ್ಲೇಷಣೆಗೆ ವೈಜ್ಞಾನಿಕ ಪರಿಕರಗಳನ್ನಾಗಿ ಬಳಸಲಾಗಿದೆ.

## ಉಲ್ಲೇಖಗಳು
ವರ್ಗ:ಲೋಹಗೆಲಸ
ಮಲೆಯೂರು ಗುರುಸ್ವಾಮಿ

**ಮಲೆಯೂರು ಗುರುಸ್ವಾಮಿ** ಕನ್ನಡ ಸಾಹಿತ್ಯದಲ್ಲಿ ವಿಮರ್ಶಕ, ಕಾದಂಬರಿಕಾರ ಮತ್ತು ಸಂಪಾದಕರಾಗಿ ಹಲವಾರು ಗ್ರಂಥಗಳನ್ನು ಸಂಪಾದನೆ ಮಾಡಿರುತ್ತಾರೆ.

## ಪರಿಚಯ
* ಮಲೆಯೂರು ಗುರುಸ್ವಾಮಿಯವರು ಚಾಮರಾಜನಗರ ಜಿಲ್ಲೆಯ ಮಲೆಯೂರು ಗ್ರಾಮದಲ್ಲಿ 1947ರಲ್ಲಿ ಹುಟ್ಟಿದವರು. ನಂತರ ಚಾಮರಾಜನಗರದಲ್ಲಿ ತಮ್ಮ ಮುಂದಿನ ಶಿಕ್ಷಣವನ್ನು ಮಾಡಿ ನಂತರ ಉನ್ನತ ಶಿಕ್ಷಣವನ್ನು ಮೈಸೂರು ವಿಶ್ವ ವಿದ್ಯಾನಿಲಯದಲ್ಲಿ ಕನ್ನಡದಲ್ಲಿ ಉನ್ನತ ಶಿಕ್ಷಣ ಪದವಿಯನ್ನು ಪಡೆದು ನಂತರ ಜೆ.ಎಸ್.ಎಸ್. ಶಿಕ್ಷಣ ಸಂಸ್ಧೆಯಲ್ಲಿ ಉಪನ್ಯಾಸಕರಾಗಿ ಸೇವೆಯನ್ನು ಸಲ್ಲಿಸಿ ಸದ್ಯ ನಿವೃತ್ತಿ ಜೀವನವನ್ನು ಮೈಸೂರು ನಗರದಲ್ಲಿ ಕಳೆಯುತ್ತಿದ್ದು. 
* ಕನ್ನಡ ಸಾಹಿತ್ಯದಲ್ಲಿ ಹಲವಾರು ಗ್ರಂಥಗಳನ್ನು ಸಂಪಾದನೆ ಮಾಡಿರುತ್ತಾರೆ ಹಲವು ಲೇಖನಗಳನ್ನು ಬರೆದಿರುತ್ತಾರೆ. ಇವರು ಬಹಳ ವರುಷ ಚಾಮರಾಜನಗರ ಮೈಸೂರು ನಂಜನಗೂಡುಗಳಲ್ಲಿ ಕೆಲಸ ಮಾಡಿರುತ್ತಾರೆ. ನಂಜನಗೂಡಿನಲ್ಲಿ ತಾಲ್ಲೂಕಿನ ಸಾಂಸ್ಕ್ರತಿಕ ಇತಿಹಾಸದ ಬಗ್ಗೆ ಜಂಗಮ ಎಂಬ ಕೃತಿಯನ್ನು ಸಂಪಾದನೆಯನ್ನು ಮಾಡಿ ಅಪಾರ ಅಬಿಮಾನಿಗಳನ್ನು ಪಡೆದಿದ್ದಾರೆ.
* ವಿಶೇಷವೆಂದರೆ  ಇವರು ಯಾವುದೇ ವಿಷಯದ ಬಗ್ಗೆ ಮಾತನಾಡಲು ಪ್ರಾರಂಭಿಸಿದರೆ ಆ ಮೂಲಕ ಜನರನ್ನು ಮಂತ್ರ ಮುಗ್ದಗೂಳಿಸುತ್ತಾರೆ. ಇವರ ಅನೇಕ ಶಿಷ್ಯರು ಕೂಡ ಗುರುವಿನ ರೀತಿಯಲ್ಲಿಯೇ ಅನೇಕ ಶಿಕ್ಷಣ ಸಂಸ್ಧೆಗಳಲ್ಲಿ ಉಪನ್ಯಾಸಕ ರಾಗಿರುತ್ತಾರೆ. ಪ್ರಸ್ತುತ ಅವರು ವಿಶ್ರಾಂತ ಪ್ರಾಧ್ಯಾಪಕರು.
* ಮಲೆ ಮಹದೇಶ್ವರ ಬೆಟ್ಟದ ಜಾನಪದ ಸಂಶೋಧನಾ ಕೇಂದ್ರದ ಸದಸ್ಯರು, ಕರ್ನಾಟಕ ರಾಜ್ಯ ಗೆಜೆಟಿಯರ್ಸ್‌ದಸ್ಯರು, ಗ್ರಾಮ ವಿಶ್ವಕೋಶದ ಜಿಲ್ಲಾ ಸಂಪಾದಕರು. ಮೈಸೂರು ವಿಶ್ವವಿದ್ಯಾನಿಲಯದ ಬಸವ ಪೀಠದ ಪ್ರಾಧ್ಯಾಪಕರಾಗಿಯೂ ಕೆಲಸ ಮಾಡಿದ್ದಾರೆ. 

## ಜನನ/ಜೀವನ
* ಪ್ರೊ.ಮಲೆಯೂರು ಗುರುಸ್ವಾಮಿ ಅವರು 1947ರ  ಅಕ್ಟೋಬರ್ 1ರಂದು ಚಾಮರಾಜನಗರ ತಾಲೂಕಿನ ಮಲೆಯೂರು ಗ್ರಾಮದ ನಿವಾಸಿಗಳಾದ ಮರಮ್ಮ ಹಾಗು ಶಿವಣ್ಣ ದಂಪತಿಗಳ ಮಗನಾಗಿ ಜನಿಸಿದರು. ಪತ್ನಿ ಕೆ.ಎಸ್.ಜಯಂತಿ, ಪುತ್ರಿ ಜಿ.ಅನನ್ಯ ಇದ್ದಾರೆ. ಪ್ರಸ್ತುತ ಮೈಸೂರಿನ ಹಿನಕಲ್‌ನ ಆಶ್ರಮ ರಸ್ತೆಯ ಮಹಾಮನೆಯಲ್ಲಿ ವಾಸವಿರುವ ಗುರುಸ್ವಾಮಿ ಅವರು, ಎಂ.ಎ. ವ್ಯಾಸಂಗ ಮಾಡಿದ್ದು, ಜೆಎಸ್‌ಎಸ್ ಸಂಸ್ಥೆಯಲ್ಲಿ ವಿಶ್ರಾಂತ ಕನ್ನಡ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ.
* ಗುರುಸ್ವಾಮಿ ಅವರ ಸೃಜನಶೀಲ ಕೃತಿಗಳಾದ ಮಹಾಯಾತ್ರಿಕ, ಅಪ್ರತಿಮವೀರ, ಚರಿತ್ರೆಯ ಪುಟಕ್ಕೆ ಒಂದು ಟಿಪ್ಪಣಿ ಕಾದಂಬರಿಗಳು, ಮಾತೆಂಬುದು ಜ್ಯೋತಿರ್ಲಿಂಗ ವಚನ ಸಾಹಿತ್ಯ, ಶ್ರೀ ಕಾರ್ಯಸ್ವಾಮಿ ಮಠದ ಕ್ಷೇತ್ರ ಚರಿತ್ರೆ, ಶರಣ ಕಿರಣ ವ್ಯಕ್ತಿ ಚಿತ್ರ, ಪ್ರಭುಲಿಂಗ ಲೀಲೆ ವಿಮರ್ಶಾ ಕೃತಿಗಳನ್ನು ರಚಿಸಿದ್ದಾರೆ. 
* ಮೂಡಲ ಸೀಮೆಯ ಕಥೆಗಳು, ಕಾಡಂಚಿನ ಕೋಗಿಲೆಗಳ ಕಲರವ, ಕಪಿಲಾ ನದಿಯ ಎಡಬಲದಿ, ಹೆಜ್ಜಿಗೆ ಅಕ್ಕ, ಛಂದೋನಿಜಗುಣ, ರಾಜಪಥ, ಸೋಮಸಿರಿ, ಶಿವಪ್ರಭೆ, ಶಿವಯೋಗ, ಹೊನ್ನಹೊಳೆ, ಶಿವಸಂಪದ ಸೇರಿದಂತೆ ಅನೇಕ ಅತ್ಯುತ್ತಮ ಕೃತಿಗಳನ್ನು ಮಲೆಯೂರು ಗುರುಸ್ವಾಮಿ ಅವರು  ಸಂಪಾದಿಸಿದ್ದಾರೆ.

## ಸಾಹಿತ್ಯ ಕೃತಿಗಳು
### ಕಾದಂಬರಿ
#  ಮಹಾಯಾತ್ರಿಕ, 
# ಅಪ್ರತಿಮವೀರ, 
# ಚರಿತ್ರೆಯ ಪುಟಕ್ಕೆ ಒಂದು ಟಿಪ್ಪಣಿ
#ಕಪಿಲೆ ಹರಿದಳು ಕಡಲಿಗೆ
#ಸಂಸ

### ವಿಮರ್ಶಾ ಕೃತಿಗಳು
# ಮಾತೆಂಬುದು ಜ್ಯೋತಿರ್ಲಿಂಗ ವಚನ ಸಾಹಿತ್ಯ, 
# ಶ್ರೀ ಕಾರ್ಯಸ್ವಾಮಿ ಮಠದ ಕ್ಷೇತ್ರ ಚರಿತ್ರೆ, 
# ಶರಣ ಕಿರಣ ವ್ಯಕ್ತಿ ಚಿತ್ರ, 
# ಪ್ರಭುಲಿಂಗ ಲೀಲೆ

### ಸಂಪಾದನೆ
# ಮೂಡಲ ಸೀಮೆಯ ಕಥೆಗಳು, 
# ಕಾಡಂಚಿನ ಕೋಗಿಲೆಗಳ ಕಲರವ, 
# ಕಪಿಲಾ ನದಿಯ ಎಡಬಲದಿ, 
# ಹೆಜ್ಜಿಗೆ ಅಕ್ಕ, 
# ಛಂದೋನಿಜಗುಣ, 
# ರಾಜಪಥ, 
# ಸೋಮಸಿರಿ, 
# ಶಿವಪ್ರಭೆ, 
# ಶಿವಯೋಗ, 
# ಹೊನ್ನಹೊಳೆ, 
# ಶಿವಸಂಪದ

## ಪ್ರಶಸ್ತಿ/ಪುರಸ್ಕಾರ
ಮಲೆಯೂರು ಗುರುಸ್ವಾಮಿ ಅವರ ಸಾಹಿತ್ಯ ಕೃಷಿಗಾಗಿ ಅನೇಕ ಪ್ರಶಸ್ತಿ/ ಪುರಸ್ಕಾರಗಳು ದೊರೆತಿವೆ. ಅವುಗಳೆಂದರೆ- 
# ಮಹಾಮನ, ಮಹಾಕವಿ ಷಡಕ್ಷರ ದೇವ ಸ್ಮಾರಕ ಪ್ರಶಸ್ತಿ, 
# ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ, 
# ರೋಟರಿ ರಾಜ್ಯೋತ್ಸವ ಪ್ರಶಸ್ತಿ,  
# ೨೦೧೦ - ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ಬಂದಿದೆ. 
# ೨೦೧೪ - ಚಾಮರಾಜನಗರ ಜಿಲ್ಲಾ ಐದನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಸರ್ವಾಧ್ಯಕ್ಷರಾಗಿ ಸಾಹಿತಿ ಪ್ರೊ. ಮಲೆಯೂರು ಗುರುಸ್ವಾಮಿ ಆಯ್ಕೆಯಾಗಿದ್ದರು.
# 2017 ರ ಅಕ್ಟೋಬರ್ 22 ರಂದು 'ಮಲೆಯೂರು ನಮ್ಮವರು' ಮಗು 70' ಎಂಬ ಶೀರ್ಷಿಕೆಯಡಿ ಕಲಾಮಂದಿರ, ಮೈಸೂರುಇಲ್ಲಿ ಅಭಿನಂದನಾ ಕಾರ್ಯಕ್ರಮ. 

ವರ್ಗ:ಕನ್ನಡ ಸಾಹಿತಿ
ವರ್ಗ:ಕನ್ನಡ ಬರಹಗಾರರು
ಮಹಡಿ

250px|thumb|right|ಮಹಡಿ ನಕ್ಷೆ
**ಮಹಡಿ** ಜನರಿಂದ (ಇರಲು, ಕೆಲಸಕ್ಕೆ, ಸಂಗ್ರಹಣೆಗೆ, ಮನರಂಜನೆಗಾಗಿ) ಬಳಸಲ್ಪಡಬಹುದಾದ ಒಂದು ಕಟ್ಟಡದ ಯಾವುದೇ ಸಮತಲ ಭಾಗ.

"ಅಂತಸ್ತು" ಎಂಬ ಪದವನ್ನೂ ಬಳಸಬಹುದು. "ನೆಲ ಮಹಡಿ" ಪದವನ್ನು ನೆಲ ಅಥವಾ ರಸ್ತೆಯ ಮಟ್ಟಕ್ಕೆ ಹತ್ತಿರವಿರುವ ಮಹಡಿಗೆ ಬಳಸಬಹುದು. ಮಹಡಿ ಅಥವಾ ಅಂತಸ್ತು ಶಬ್ದಗಳು ಸಾಮಾನ್ಯವಾಗಿ ಕಟ್ಟಡದ ಛಾವಣಿಯಿಲ್ಲದ ಮಟ್ಟಗಳಿಗೆ ಅನ್ವಯಿಸುವುದಿಲ್ಲ. ಹಾಗಾಗಿಯೇ ಜನರಿಂದ ಬಳಸಲ್ಪಡುವ ಅನೇಕ ಕಟ್ಟಡಗಳ ಮೇಲ್ಮಾಳಿಗೆಗೆ ಮಹಡಿ ಶಬ್ದವನ್ನು ಬಳಸುವುದಿಲ್ಲ.

ಪ್ರತಿ ಮಹಡಿಯ ಎತ್ತರ ಕೋಣೆಯ ಸೂರಿನ ಎತ್ತರ ಜೊತೆಗೆ ಪ್ರತಿ ಫಲಕದ ನಡುವಿನ ನೆಲಗಳ ದಪ್ಪವನ್ನು ಆಧರಿಸುತ್ತದೆ. ಸಾಮಾನ್ಯವಾಗಿ ಇದು ಒಟ್ಟು ಸರಿಸುಮಾರು ೧೦ ಅಡಿ ಇರುತ್ತದೆ; ಆದರೆ, ಇದು ಈ ಸಂಖ್ಯೆಗಿಂತ ಸ್ವಲ್ಪ ಕೆಳಗೆ ಅಥವಾ ಅದಕ್ಕಿಂತ ಬಹಳ ಹೆಚ್ಚಿನವರೆಗೆ ವ್ಯಾಪಕವಾಗಿ ಬದಲಾಗುತ್ತದೆ. ಒಂದು ಕಟ್ಟಡದ ಒಳಗಿನ ಮಹಡಿಗಳು ಎಲ್ಲ ಅದೇ ಎತ್ತರವಿರಬೇಕೆಂದೇನಿಲ್ಲ — ಹಲವುವೇಳೆ ಉದಾಹರಣೆಗೆ, ಪಡಸಾಲೆಯು ಹೆಚ್ಚು ವಿಶಾಲವಾಗಿರುತ್ತದೆ. ಅಷ್ಟೆ ಅಲ್ಲದೆ, ಮೇಲಿನ ಮಹಡಿಗಳು ಘನ ಅಳತೆಯಲ್ಲಿ ಅವುಗಳ ಕೆಳಗಿನ ಮಹಡಿಗಳಿಗಿಂತ ಚಿಕ್ಕದಾಗಿರಬಹುದು.
## ಉಲ್ಲೇಖಗಳು 
ಮಹಡಿ ಕೇವಲ ಒಂದು ಅಂತಸ್ತಿನ ಮನೆಯಲ್ಲ, ಸಾಲದಕ್ಕೆ ಅದು ಮನೆಯ ಮೇಲೆ ಮನೆ ಇರುವ ಒಂದು ಬಂಗಲೆ.

ವರ್ಗ:ಕಟ್ಟಡ
ಜಾರಿ ನಿರ್ದೇಶನಾಲಯ

ಜಾರಿ ನಿರ್ದೇಶನಾಲಯ(Enforcement Directorate - ED) ಭಾರತ ಸರ್ಕಾರದ ಅವಿಭಾಜ್ಯ ಸಂಸ್ಥೆಯಾಗಿದ್ದು ಆರ್ಥಿಕ ಕಾನೂನುಗಳನ್ನು ಶಿಸ್ತು ಬದ್ಧವಾಗಿ ಜಾರಿಮಾಡುವ, ಹಾಗು ಅವು ಪಾಲನೆಯಲ್ಲಿರುವಂತೆ ನಿಗಾ ವಹಿಸುವ  ಕರ್ತವ್ಯದಲ್ಲಿ ತೊಡಗಿಕೊಳ್ಳುತ್ತದೆ. ದೇಶದೊಳಗೆ ನಡೆಯುವ ಆರ್ಥಿಕ ಅಪರಾಧಗಳ ಮೇಲೂ ಕಣ್ಗಾವಲು ಇಡುವ ಅಧಿಕಾರ ಜಾರಿ ನಿರ್ದೇಶನಾಲಯಕ್ಕೆ ಇದ್ದು ಇದು ಭಾರತ ಸರ್ಕಾರದ ಹಣಕಾಸು ಸಚಿವಾಲಯದ ಆದಾಯ ವಿಭಾಗದ ಒಂದು ಪ್ರಮುಖ ಭಾಗವಾಗಿದೆ. ಭಾರತೀಯ ಆಡಳಿತಾತ್ಮಕ ಸೇವಾಧಿಕಾರಿಗಳು, ಪೊಲೀಸ್ ಅಧಿಕಾರಿಗಳು ಹಾಗು ಆದಾಯ ತೆರಿಗೆ ಅಧಿಕಾರಿಗಳನ್ನು ಈ ಸಂಸ್ಥೆ ಒಳಗೊಂಡಿರುತ್ತದೆ.

## ಹಿನ್ನೆಲೆ
೧೯೫೬ ರ ಮೇ ೧ ನೇ ತಾರೀಕು ಕೇಂದ್ರ ಸರ್ಕಾರ ವಿದೇಶಿ ವಿನಿಮಯ ನಿಯಂತ್ರಣ ಕಾನೂನುಗಳ ಪಾಲನೆಗೆ 'ಜಾರಿ ಘಟಕ' ವನ್ನು ಸ್ಥಾಪಿಸಿತು.  ವಿದೇಶಿ ವಿನಿಮಯ ನಿಯಂತ್ರಣ ಕಾಯ್ದೆ - ೧೯೪೭ ರ ಸಂಪೂರ್ಣ ಪಾಲನೆಯೇ ಇಲಾಖೆಗೆ ಮುಖ್ಯ ಕರ್ತವ್ಯವಾಗಿತ್ತು. ಮುಂದೆ ೧೯೫೭ ರಲ್ಲಿ ಇದೇ ಘಟಕವನ್ನು 'ಜಾರಿ ನಿರ್ದೇಶನಾಲಯ' ಎಂದು ಮರು ನಾಮಕರಣ ಮಾಡಲಾಯಿತು.

## ಜಾರಿ ನಿರ್ದೇಶನಾಲಯದ ಧ್ಯೇಯೋದ್ದೇಶಗಳು
ಆರ್ಥಿಕ ಕಾನೂನಿನ ಎರಡು ಮುಖ್ಯ ಕಾಯಿದೆಗಳಾದ 'ವಿದೇಶಿ ವಿನಿಮಯ ನಿರ್ವಹಣಾ ಕಾಯ್ದೆ - ೧೯೯೯' ಹಾಗು 'ಕಪ್ಪು ಹಣ ಬದಲು ತಡೆ ಕಾಯಿದೆ ೨೦೦೨(ಮನಿ ಲಾಂಡರಿಂಗ್ ತಡೆ ಕಾಯಿದೆ) ಗಳನ್ನು ದೇಶದೊಳಗೆ ಸಮರ್ಥವಾಗಿ ಜಾರಿ ಮಾಡುವುದು ಹಾಗು ಅವು ಎಲ್ಲಿಯೂ ಉಲ್ಲಂಘನೆಯಾಗದಂತೆ ನೋಡಿಕೊಳ್ಳುವುದು ಜಾರಿ ನಿರ್ದೇಶನಾಲಯದ ಆದ್ಯ ಕರ್ತವ್ಯಗಳಾಗಿವೆ.

ಕಪ್ಪು ಹಣವನ್ನು ಅಕ್ರಮವಾಗಿ ಅಥವಾ ವಾಮ ಮಾರ್ಗದ ಮುಖಾಂತರ ಬಿಳಿಯನ್ನಾಗಿಸುವುದು ಅಪರಾಧವಾಗಿದ್ದು ಇಂತಹ ಅಪರಾಧಗಳು ನೇರವಾಗಿ ಜಾರಿ ನಿರ್ದೇಶನಾಲಯದ ವ್ಯಾಪ್ತಿಗೆ ಬರಲಿವೆ.

## ನಿರ್ದೇಶನಾಲಯದ ಸ್ವರೂಪ
ಜಾರಿ ನಿರ್ದೇಶನಾಲಯದ ಕೇಂದ್ರ ಕಛೇರಿ ನವದೆಹಲಿಯಲ್ಲಿದ್ದು ಜಾರಿ ನಿರ್ದೇಶಕರು ಇದರ ಮುಖ್ಯಸ್ಥರಾಗಿರುತ್ತಾರೆ. ಕೇಂದ್ರ ಕಛೇರಿ ಹೊರತು ಪಡಿಸಿ ಇತರ ಐದು ಪ್ರಾದೇಶಿಕ ಕಛೇರಿಗಳು ದೇಶದ ಪ್ರಮುಖ ನಗರಗಳಾದ ಮುಂಬಯಿ, ಚೆನ್ನೈ, ಚಂಡೀಗಢ, ಕೋಲ್ಕತ್ತಾ ಹಾಗು ದೆಹಲಿಗಳಲ್ಲಿವೆ. ಪ್ರಾದೇಶಿಕ ಕಛೇರಿಗಳಲ್ಲಿ ವಿಶೇಷ ಜಾರಿ ನಿರ್ದೇಶಕರು ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸುತ್ತಾರೆ.

ಮೂರನೇ ಹಂತದ ಕಛೇರಿಗಳಾಗಿ ವಲಯ ಕಛೇರಿಗಳು ಅಸ್ತಿತ್ವದಲ್ಲಿದ್ದು ಅವು ಅಹಮದಾಬಾದ್, ಬೆಂಗಳೂರು, ಚಂಡೀಗಢ, ಚೆನ್ನೈ, ಕೊಚ್ಚಿ, ದೆಹಲಿ, ಪಣಜಿ, ಗುವಾಹಟಿ, ಹೈದರಾಬಾದ್, ಜೈಪುರ, ಜಲಂಧರ್, ಕೊಲ್ಕತ್ತಾ, ಲಕ್ನೋ,  ಮುಂಬಯಿ, ಪಾಟ್ನಾ, ಹಾಗು ಶ್ರೀನಗರ ಗಳಲ್ಲಿವೆ. ಜಂಟಿ ಜಾರಿ ನಿರ್ದೇಶಕರು ಇವುಗಳ ಮುಖ್ಯಸ್ಥರಾಗಿರುತ್ತಾರೆ.

## ಆಕರಗಳು
* ಜಾರಿ ನಿರ್ದೇಶನಾಲಯದ ಅಧೀಕೃತ ವೆಬ್ ತಾಣ
* ಜಾರಿ ನಿರ್ದೇಶನಾಲಯದ ಮಾಹಿತಿ ತಾಣ

ವರ್ಗ:ಭಾರತ ಸರ್ಕಾರ
ವರ್ಗ:ಸರ್ಕಾರಿ ಸಂಸ್ಥೆಗಳು